text:
Emeli Yoldan Göwreli Bolmaktan Gorkman
Emeli yoldan göwrelilik bejergisi önelgesizlik üçin in ansat bejergi görnüþidir. Yöne dürli yalnyþ pikirler yada ynançlar sebabi bilen emeli yoldan göwrelilik bejergisinden gaça duryarlar. Emeli yoldan göwreliligin yada emeli yoldan göwrelilik bejergisi bilen dünya gelen babejiklerin adaty göwreli bolmakdan has tapawutly, diyip pikir edilyar. Yöne bu düþünje düpgöter nadogrydyr. Emeli yoldan göwrelilik bilen adaty göwreliligin arasynda hiç hili tapawut yokdyr.
Emeli yoldan göwreliligin adaty göwrelilikden dinr bir tapawudy, göwreliligin baþlangyç bejergisidir. Göwreli bolmakda gynçylyk çekyan jüwütlerde, lukmançylyk kömegi bilen we bu bejerginin dowamynda göwreli bolunyar. Bu bejergi bölümlerinden sonra adaty göwrelilik we emeli yoldan göwreliligin arasynda hiç hili tapawut bolmaz.
Emeli yoldan göwrelilik bejergisini almak isleyan jüwütler yöne derman bejergisinden gorkyan ene-atalar bu dermanlaryn aybaþy kesilmesine(menepoz) yada rak keseline duçar bolmak gorkysy döreyar. Ene-ata boljaklar garmon dermanlary sebapli uzyn wagtyn dowamynda baþga kesellerin yüze çykmasyndan gokyarlar.
Yöne bu temada edilen sansyz ylmy gözleglerin netijesinde ulanylan dermanlaryn uzyn wagtyn dowanynde hiç hilibaþga kesellere sebap bolmayandygy lukmanlar tarapyndan kesgitlenendir. Emeli yoldan göwrelilik bejergisinde ulanylyan garmon dermanlary organyzmyn özünin döredyan garmonlary bilen menzeþdir. Yöne bejergide göwreliligin bolmasy üçin bu garmonlaryn has hem köp döredilmesi zerurlygy yüze çykyar. Bu sebapli adam organizmasynda döredilen garmon sany yeterliksizdigi üçin daþardan kömekçi garmon dermanlary berilyar.
Ulanylan dermanlaryn semretmesi yada rak keselinin orta çykma yaly howplary yokdyr. Semreme gorkusy ayratynam ayal hassalarda köp görülyar. Yöne ulanulyan dermanlar sebapli adam organyzmasyndaky suw mukdary köpelya. Yöne bu gysga wagtyn dowamynda bolup, bejergiden son düzelyar.Bu sebapden semreme asla bolmaz. Edil þunun yaly yumurtagalykda rak yada göwüsdaki rak ulanylan dermanlar sebapli daldir.
Emeli yoldan göwrelilik bejergisinde ene-ata boljaklaryn in köp gorkyam meseleside, bejerginin netijesiz bolmagydyr. Bejergiden gowy netije çykmadygy wagty erbet ruhy yagdaya girjeklerinden gorkyarlar. Bu sebapden hem bejergini gijikdiryarler. Yöne bejerginin gijikmesi ayalyn yaþynyn has hem artmasydyr. Bu sebapli berjek gowy netijesi azalar. Bu hem göwrelilik netijesini düþer.
Emel yoldan göwrelilik bejergisi beyleki bejergi yollaryna göra maddy taydan has hem gymmatdyr. Maddy gaygylary bolup, bu bejergiden uzak duryan ene-ata bolmak isleyanler hem bardyr. Yöne SGK bejergi çykdayjylaryn bir bölegini töleyar. Bejergi indi önkiler yaly edilmesi gyn we gymmat bejergi usuly daldir.
EMELİ YOLDAN GÖWRELİLİK BİLEN ADATY GÖWRELİLİK ARASYNDA TAPAWUT YOK!
Emeli yoldan göwrelilik bejergisi bilen önelgesizlikden dertli bolan jüwütlerin hem çagasy bolup bilyar. Yöne tehnalogiyanyn emeli yoldan göwrelilikde ayratyn hem giniþleyin we rahat ulanylmasy, derman bejergisinin ösdürilmesi we taze usullaryn oylanyp tapylmasy göz önunde tutulman jüwütlere yeterli bilgilendirme bolmadygy üçin emeli yoldan göwreli bolmak bejergisinden çekinyarler. Ayratyn hem emeli yoldan göwrelilik netijesinde dünya geljek babeklerin adaty göwrelilikden bolan babeklerden tapawutly boljagyndan gorkulyar. Bu sebapden hem emeli yoldan göwrelilik bejergisine baþlamayarlar.
Yöne iki göwrelilik arasynda da hiç hili tapawut yokdyr. Jüwütlerin köpüsi bu göwrelilikden gorkyarlar. Yöne emeli yoldan göwrelilik bejergisinde in sagdyn embriolar boljak enanin göwresine goyular. Bu sebapden hem adaty göwrelilikden has sagdyn bolup biljegi göz onünde tutulmaly.
EMELİ YOLDAN GÖWRELİLİK BEJERGİSİNDAKİ DERMANLAR RAK DÖRETMEZ!
Ene-ata boljaklaryn kabirleri bolsa emeli yoldan göwrelilik bejergisinde ulanylyan dermanlaryn adam organizmasyna zyyanlydygyna ynanyarlar. Bu sebapli emeli yoldan göwrelilik bejergisinden gaça duryarlar. Yöne bejergide ene garnyndaky yumurtany sagdyn ulaltmak sebapli ulanylyan dermanlaryn hiç hili zyyany bolmayar. Bu temada sansyz ylmy iþler we gözlegler muny tassyklayar. Ulanylan dermanlaryn rak keseline sebap bolmajagyny rahatlyk bilen aydyp bileris.
Yumurtalykdaky rak keseline duçar bolma howpy göwreli bolmayan ayallarda has köp görülyar. Rak keseline yol açyan önelgesizlik bejergisi daldir. Emeli yoldan göwrelilik bejergisinde ulanylan dermanlar kabir kesellere yol açyp biler.
Bular:
– Ruhy taydan yüze çykyan ütgeþmeler
– Bedende gijilöwik(allergiyya)
– Garynda yza, agyry
– İç geçme, gusma we yürek bulanmasy
– Sanjym edilen yerin gyzarmasy
– kellede agyry
– Göwüslerde az mukdarda yza
– Bedenin gyzmasy
– Yadowlyk, ysgynsyzlyk
– OHSS
NAME ÜÇİN EMELİ YOLDAN GÖWRELİLİK BEJERGİSİ BİLEN GÖWRELİ BOLMALY?
Kömekçi köpelme usullary arasynda in köp ulanylany emeli yoldan göwrelilik bejergisidir. Önelgesizlikden jewir çekyan ene-ata boljaklar emeli yoldan göwrelilik bejergisine yüz tutup bilerler. Jüwütlere haysy yol bilen bejergi ediljegi bolsa birnaçe synaglaryn netijesinde keskitlenyar. Jüwüdün önelgesizlik sebabi we ayalyn yaþy bejergi usulyny üytgedyar.
İlki bilen emeli yoldan görelilik bejergisinde baþynda erkekden alynan spermany gönüden ene garnyna yerleþdirilyar. Gönüden göni emeli yoldan göwrelilik bejergisine baþlayan jüwütler köpleç ileri yaþdaky ene boljak ayallar we bilinmeyan önelgesizligin bejergisidir. Emeli yoldan göwrelilik bejergisinde in ynamly köpelme usulydyr.
Munyn bilen birlikde in yokary derejedaki bejergi usulydyr


c: text/html

text:
Kabulda esasan diplomatlaryň ýaşaýan mähellesinde azyndan 90 admyň başyna ýetip, 400-den agdyk adamyň hem ýaralanmagyna getiren güýçli partlamanyň üstünden bir gün geçendigine garamazdan orta çykyp, onuň jogapkärçiligini öz üstüne alan topar entek ýok.
31-nji maýda Owganystandaky “Talyban” güýçleriniň sözçüsi Zabihullah Mujahid jogapkärçiligi ret edip, bu toparyň parahat ilatyň heläkçiligine sebäp bolýan nyşanasyz hüjümleri ýazgarýandygyny aýtdy.
Ýöne “Reuters” habar gullugynyň bildirmegine görä, Owganystanyň esasy aňtaw gullugy, Milli howpsuzlyk edarasy partlamany Talyban bilen ilteşikli Hakkani toparynyň Pakistanyň kömegi bilen amala aşyrandygyna ynanýar.
Goňşy Pakistan Daşary işler ministrligi tarapyndan çykarylan beýannamada “terroristik hüjümi” ýazgaryp, Owganystan bilen raýdaşlyk bildirdi.
Ozallar musulmanlaryň mukaddes aýy bolan oraza aýynda-da uly hüjümleri amala aşyran, şeýle hem ýaňy mart aýynda bir harby keselhana hüjüm edip, elliden agdyk adamy öldüren“Yslam döwleti” atly ekstremistik topardan bolsa eşidilen zat ýok.
Hüjüm tutuş dünýäde gahar-gazap döretdi.
Birleşen Milletler Guramasynyň howpsuzlyk Geňeşi ony “elhenç we namartlarça” hüjüm diýip atlandyryp, ähli ýurtlary bu jenaýata baş goşanlaryň kimdigini anyklap, olary adalat öňüne getirmekde, owgan hökümeti bilen hyzmatdaşlyga çagyrdy.
Şeýle hem 31-nji maýda Geňeşiň 15 agzasy terrorizmiň ähli formasynyň we görnüşiniň halkara parahatçylygyna we howpsuzlygyna wehim salýan iň ýaramaz howplaryň biridigini ýene bir gezek tassyklady.
Kabulyň polisiýasy bir ýük ulagynda gizlenen partlaýjylaryň ir ertir gatnawly sagatlarda Wazir Akbar Han mähellesinde partlandygyny aýdýar.
Owgan hökümeti ölenleriň we ýaralananlaryň aglabasynyň aýallar we çagalardygyny aýtdy. Saglyk Ministrligi ölenleriň sanynyň mundan hem ýokary bolmagy mümkin diýip duýduryş berdi.
Içeri işler ministrliginiň sözçüsi Najib Daniş Azatlyk Radiosyna 50-den agdyk awtoulagyň dargandygyny ýa olara zyýan ýetendigini aýtdy. Onuň bildirmegine görä, ençeme jaý hem dargapdyr.
“Biz ölenlere we ýaralananlara gaty gynanýarys. Bular ýal işleri, onda-da mukaddes oraza aýynda etmek adamkärçilikli zat däl” diýip, Kabulyň ýaşaýjysy Jawid aýdýar.
NATO-nyň ýolbaşçylygyndaky “Resolute Support” (RS) missiýasy Owganystanyň howpsuzlyk güýçleriniň awtoulagyň daşary ýurtlaryň ilçihanalarynyň, baş edaralarynyň ýerleşýän ýeri bolan we berk goralýan Ýaşyl Zolaga goýbermändiklerini aýtdy.
Ölenleriň köpüsi owgan raýatlary, ýöne ýaralananlaryň arasynda çet ýurtlular-da bar. Partlama dumly-duşdan ýazgaryldy.
Owganystanyň prezidenti Aşraf Gani hüjümi “uruş jenaýaty” diýip häsiýetlendirdi.
Amerikan prezident Donal Tramp Gana jaň edip, gynanç bildirdi we goldaw berjekdigini aýtdy.
Birleşen Ştatlaryň döwlet sekretary Reks Tillerson bir beýannamada “Birleşen Ştatlar Kabulda bolan şu günki ölümli hüjümi berk ýazgarýar” diýdi.
Beýannamada: “Birleşen Ştatlar Owganystanyň hökümetiniň we halkynyň tarapyndadyr. Ol olaryň ýurtda parahatçylygy, howpsuzlygy we abadançylygy ornatmak baradaky tagallalaryny goldamagy dowam etdirer” diýilýär.
Germaniýanyň daşary işler minisrti Sigmar Gabriel german ilçihanasynyň işgärleriniň ýaralanandygyny we bir owgan howpsuzlyk garawulynyň ölendigini habar berdi.
Germaniýanyň Içiri işler ministrligi başpena sorap beren haýyşnamasy kabul edilmedik owganystanly bir toparyň 31-nji maýa planlaşdyrylan deportasiýasynyň ýatyrylandygyny aýtdy.
“BBC” özüniň dört žurnalistiniň ýaralanandygyny we olaryň owgan raýaty bolan sürüjisiniň ölendigini habar berdi.
Eýranyň resmi habar gullugy “IRNA” ýurduň ilçisiniň ýaşaýan jaýyna agyr zyýan ýetendigini bildirdi.
Aýdylyşyna görä, Fransiýanyň, Türkiýäniň, Hytaýyň, Ýaponiýanyň, Hindistanyň we Gazagystanyň ilçihanalaryna-da zyýan ýetipdpir, ýöne olaryň işgärlerinden ýaralanan ýok.
NATO bir beýannamada “Owganystanyň howpsuzlyk güýçleriniň, aýratyn-da, polisiýasynyň batyrlygyny” taryplady.
Halkara günä geçiş guramasy “Amnesty International” hüjümi “aýylganç zorlukly iş” diýip atlandyrdy.
Partlama Owganystan paýtagtynda amala aşyrylan hüjümleriň iň soňkusy bolup duýar. Kabul edilen dürli hüjümleriň netijesinde 2017-nji ýylyň birinji çärýeginde iň agyr ýitgä uçran şäherdir.

robotstxt: allowed

filter: keep


text:
FSB, Orsýetiň Federal howpsuzlyk gullugy “Yslam döwleti” toparynyň agzasy hasaplanylýan bäş adamy tussag edendigini, olaryň birnäçe regionda hüjüm gurnamagy planlaşdyrandygyny aýdýar. Rus habar gulluklary saklanan adamlaryň ellerinden bir topar ýaragyň hem alnandygyny habar berýär.
Güman edilýän bäş adam 3-nji we 4-nji maýda Moskwanyň demirgazyk-gündogaryndaky Ýaroslawl şäherinde ele salyndy diýip, Interfax we TASS 4-nji maý güni giçlik, FSB-niň beýanatyna salgylanyp ýazdy.
Siriýanyň hökümetiniň gozgalaňçy güýçlere we “Yslam döwleti” toparynyň söweşijilerine garşy alyp barýan raýat urşunda prezident Başar al-Assadyň hökümetini goldaýan Orsýet geljek aýda geçiriljek dünýä futbol çempionatynyň öňüsyrasynda howpsuzlyk çärelerini berkidýär.
FSB 27-nji aprelde özüniň YD söweşijileriniň Moskwa sebitinde, şu tomus dünýä futbol çempionatynyň geçiriljek ýerlerinde planlaşdyran uly derejeli hüjümleriniň öňüni alandygyny aýtdy.
Emma FSB 4-nji maýda tutulan adamlaryň atlaryny, olaryň nirede we nähili hüjümleri planlaşdyrandygyny aýtmady.


text:
GS1 ulgamy
GS1 belgileme we çyzykly belgileme ulgamy olardan peýdalanyjylaryň şulary üpjün edip bilmekleri üçin işlenip taýýarlandy:
- öz kärhanasynyň mümkin bolan derejede netijeli hereket etmegini üpjün etmek
- öz hyzmatdaşlary bilen ýeňil goşulyşmagy we bir bitewilige birleşmegini üpjün etmek
Ahyrky maksat – siziň haryt iberýän hatarlaryňyzyň bäsleşige ukyplylygyny aňrybaş ýokarlandyrmakdan ybaratdyr.
GS1 ulgamy harytlar anyklananda, maglumatlar toplananda, maglumatlar elektron alşylanda we maglumatlar sinhronlaşdyrylanda halkara standartlaryny peýdalanmak arkaly haryt iberilýän hatarlarda elektron söwdany dolandyrmagyň tejribesini kämilleşdirmek prosesiniň üznüksizligini üpjün etmäge mümkinçilik berýär. Bu standartlar zerurlyklara jogap bermek we telekeçiligiň isleglerini we tehnologiýadaky üstünlikleri öz içine almak üçin üznüksiz kämilleşdirilýär we giňelýär.
GS1 ulgamy awtomatlaşdyrylan biznes-proseslerini peýdalanmak arkaly, söwda hyzmatdaşlarynyň arasynda maglumatlaryň çalt, netijeli we takyk hereketini üpjün edýär, bu bolsa islendik telekeçilik işiniň üstünliginiň düýpli faktory bolup durýar.
Standartlaryň möhümligi
GS1 ulgamy ählumumy global standart bolup durýar. Bu bolsa standartdan peýdalanyjylaryň ählisiniň kodlaşdyrmagyň meňzeş kadalaryna gollanmalydyklaryny aňladýar. Netijede, söwda hyzmatdaşlary dünýäniň islendik nokadynda GS1 ulgamynyň belgilerini we çyzykly belgilerini açyp (okap) bilerler.
Munuň üstesine-de, GS1 ulgamynyň çäklerinde belgileme ýeke-täk görnüşde bolup durýar, şonuň üçin hem hiç bir önümi beýleki önüm bilen garyşdyryp bolmaýar.
Ulgamdan peýdalanylmagy harajatlaryň we wagtyň az sarp edilýändigi bilen bagly söwda aýlanyşygyna gatnaşýanlaryň ählisine peýda getirýär, şol bir wagtda bütin haryt iberilýän hataryň takyklygyny we netijeliligini ýokarlandyrýar.
Haryt iberilýän hataryň netijeliligi: bäsleşikde üstünlik gazanmagyň açarydyr.
Kärhananyň üstünligi barha köp derejede gowy önümiň bardygy bilen däl-de, eýsem, haryt iberilýän hatary dolandyrmagyň has netijeli tejribesiniň bardygy bilen kesgitlenýär.
Haryt ibermegiň netijeli hatary siziň kompaniýaňyza ertir öz önümleriňize we harytlaryňyza has ýokary islegi we bäsleşige ukyplylygy üpjün etmek üçin, şu wagtdan başlap söwda hyzmatdaşlaryňyz bilen has amatly gatnaşyklary gurmaga mümkinçilik berýär.
Haryt ibermegiň netijeli hatary siziň kompaniýaňyza şunuň ýaly artykmaçlyklary we peýdalary berýär:
- Dolanyşyk serişdeleriniň ätiýaçlyklaryny we degişli pul harajatlaryny azaltmagyň hasabyna maýa goýumlardan alynýan peýdany ýokarlandyrmak
- Harytlaryň ýok bolýan ýagdaýynyň ýüze çykmagy üçin şertleri azaltmagyň ýa-da doly aradan aýyrmagyň hasabyna satuwlaryň möçberini artdyrmak
- Harytlaryň eltilip berilýän möhletlerini çaltlandyrmagyň, ätiýaçlyklaryň üstüni üznüksiz doldurmagyň we olaryň bolmagyny kepillendirmegiň hasabyna sarp edijilere edilýän hyzmatyň hilini ýokarlandyrmak
- Ätiýaçlyklara we materiallara gözegçilik ulgamyny kämilleşdirmegiň hasabyna  öndürijiligi ýokarlandyrmak, bu administratiw işler üçin sarp edilýän harajatlaryň we wagtyň azalmagyna getirer
- Hojalyk işiniň möçberi boýunça seljermegiň has takyk ulgamyny peýdalanmak bilen, harajatlary seljeriş ulgamyny kämilleşdirmegiň hasabyna peýdalylygy ýokarlandyrmak.
GS1 standartlaşdyrylan çyzykly belgileriniň netijeli halkara söwdasynyň ösmegine ýardam edişi ýaly, GS1 elektron söwda standartlary geljekde netijeliligiň has ýokary derejesini üpjün ederler.
Harajatlary azaltmaga we netijeliligi ýokarlandyrmaga çalyşýan öndürijiler, bölek satuw söwda ulgamy we döwlet guramalary tarapyndan barha ýokarlanýan islege jogap hökmünde işlenip taýýarlanan, belgilemegiň we çyzykly belgilemäniň bar bolan ulgamyna esaslanýan we onuň bilen goşulyşan bu standartlar elektron söwda has ýeňil geçilmegini üpjün ederler.
Elektron söwda kompaniýalara kagyz göterijilerdäki resminamalary işlemekde köp prosesleri awtomatlaşdyrmak arkaly bu amallaryň zähmeti talap edişini ep-esli azaltmaga we köplenç ýagdaýda ýalňyşlara getirýän köp sanly gaýtalanýan el bilen amala aşyrylýan amallary aradan aýyrmak bilen resminamalaryň düzülişiniň we işlenişiniň takyklygyny ýokarlandyrmaga mümkinçilik berýär.
Elektron söwda işewür geleşige gatnaşýanlaryň ählisine önümleri öndürmekdäki, gaplamakdaky we daşamakdaky ösüşlere monitoring geçirmek mümkinçiligini açmak bilen, jogapkärçilik derejesini düýpli ýokarlandyrmaga mümkinçilik berer.


text:
Älemiň Ilkinji Lýuks Otelini Indi Bronlap Bilersiňiz
Ol 320 kilometr beýiklikde we her gijesine $792,000.
“Total Recall” filminde Arnold Şwarzneggerden bir zady öwrendik, ol hem elbetde planetara gezelenje gitmekligiň iň erbet pikirdigi. Ýöne kosmosda 12-günlük dynç alyş nä?
Örän maksada-okgunly täze tehnologiýa kompaniýasy bolan Orion Span, Aurora stansiýasynda lýuks otel ýerleşdirip bu pikiri durmuşa geçirmek isleýärler.
Dört ýyldyzly otelde jemi 6 myhman astronawtyň hyýallaryny başdan geçirer.
Orion Span kompaniýasynyň baş ýerine ýetirijisi Frank Bungeriň Forbes-e beren maglumatlaryna görä olar älem gezelenjiniň meýilnamasyny jikme-jik işläp taýýarlapdyrlar.
“Myhmanlar oteliň içinde 320 kilometr ýerden beýiklikde aýlanyp, dartyş güýji elmydama nol bolar” – diýip Bunger aýtdy.
“Şeýle hem biz kosmosda iýmit ösdürmek ýaly käbir zatlary barlap göreris we myhmanlarymyz hem olary öýlerine ýadygärlik sowgat hökmünde alyp gidip bilerler. Soňra, Star Trek filmindäki holodek diýlip atlandyrylýan wirtual hakykylygy gurnarys."
"...Myhmanlar öz ýakynlary bilen ýokary tizlikli simsiz internet arkaly habarlaşyp bilerler. Şeýle hem haçanda biziň myhmanlarymyz ýere dolanyp gelende, olar gahrymanlarça garşy alnar.”
Mundan başgada siz öz 24 sagatlyk gün tertibiňizi doly üýtgetmeli bolarsyňyz. Otel her 90 minutda bir gezek ýeriň daşyndan aýlanar. Şeýlelikde syýahatçylar her 24 sagatda 16(!) gezek günüň doguşyna şaýat bolarlar.
Bu elbetde gymmat bolup biler, we bu şeýle-de! Her gezelenjiň özi $9.5 million dollara barabardyr. Muňa garamazdan, kosmos tejribesinden daşary size hyzmat etjek iki sany işgär hem berkidiler.
Eger ýokardaky akyla sygmajak pikir belki sizi haýran galdyrýandyr, emma Orion Span 2022-nji ýylda Aurora stansiýasy açylanda siziň ilkinji syýahatçy bolmagyňyza kepil geçmek üçin häzirden $80,000 depozit alýar.
Source:maxim


text:
20-nji noýabrda «Brent» söwda belgili nebitiň ýanwardaky fýuçersleriniň bahasy 8:02 wagta çenli ýagdaýda 14 sent dollar (0,2 göterim) aşak düşüp, barreli 62,58 dollara deň boldy. «WTI» söwda belgili nebitiň dekabrdaky fýuçersleriniň bahasy söwdalaryň barşynda 6 sent (0,1 göterim) ýokarlanyp, barreli 56,61 dollara deň boldy, diýip Nebitgaz habarlary agentligi habar berýär.
Saud Arabystanynyň nebit çykarylyşyny çäklendirmek baradaky...
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 88-si hasaba alyndy.
Daşary ýurt walýutasyna Hytaýdan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen tehniki kükürdi, ABŞ-den gelen telekeçiler bolsa, tehniki ýody we ýodly kaliýi satyn aldylar. Mundan başga-da, daşary ýurt puluna boýalan tüýjümek önümleri, nah ýüplükleri, bugdaý uny, dürli konditer önümleri ýerlenildi. Olary Russiýa...
17-nji noýabrda hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda döwletimiziň içeri syýasatynyň derwaýys meseleleri ara alnyp maslahatlaşyldy hem-de käbir resminamalaryň taslamalaryna garaldy.
Ministrler Kabinetiniň Başlygynyň orunbasary M.Babaýew gözegçilik edýän ulgamlaryndaky işleriň ýagdaýy, şeýle hem Türkmenbaşydaky nebiti gaýtadan işleýän zawodlar toplumynda haýal kokslandyrma desgasynyň gurluşygyny tamamlamak boýunça alnyp barylýan işler barada hasabat berdi. Bu...


text:
Habarlar 27 fewral 2017
Ykdysadyýet
Ýolbaşçy işgärleriň hünär derejesini ýokarlandyrmak özgertmeleriň netijeliligini üpjün eder
Hususan-da, demir ýol pudagynyň mundan beýläkki ösüşi bilen baglanyşykly taslamalaryň durmuşa geçirilmegi bilen bagly ähli işleriň utgaşykly, ýokary hilli hem-de wagtynda berjaý edilmeginiň möhümdigi nygtaldy. Şunda, ulag düzüminde ýükleri daşamakda we ýolagçy gatnatmak hyzmatlaryny ýerine ýetirmekde öňdäki orunlary eýeleýän demir ýol pudagyna möhüm ornuň degişlidigi bellenildi.
Ykdysadyýet
Söwda toplumynyň edaralarynyň we telekeçilik düzümleriniň ýolbaşçylarynyň gatnaşmagynda iş maslahaty geçirildi
Maslahata gatnaşanlar döwlet Baştutanymyzyň jogapkärli tabşyryklaryny ýerine ýetirmek üçin ilkinji nobatda amala aşyrylmaly işleri kesgitlediler. Ilkinji nobatda, milli Liderimiz tarapyndan aýdylan anyk görkezmeler boýunça çäreleriň düýpli oýlanyşykly meýilnamalaryny düzmek üçin seljerme işlerini geçirmegiň wajyplygy nygtaldy.
Ykdysadyýet
Maliýe-ykdysady düzümleriň ýolbaşçylary gulluklaryň işleriniň netijeliligini ýokarlandyrmak meselelerini ara alyp maslahatlaşdylar
Bu ulgamyň işgärleri Türkmenistanyň Prezidentiniň Halkara pul gaznasy, Bütindünýä banky, Ýewropanyň täzeleniş we ösüş banky, Aziýanyň ösüş banky, Yslam ösüş banky we beýleki daşary ýurt banklary bilen hyzmatdaşlygy mundan beýläk hem giňeltmäge uly üns bermegiň zerurdygy baradaky görkezmelerinden ugur alyp, dünýäniň abraýly maliýe düzümleri bilen hyzmatdaşlykda üsti bilen öňdebaryjy tejribäni giňden ornaşdyrmak boýunça işleriň dowam etdiriljekdigini bellediler.
Ykdysadyýet
Obasenagat toplumyny ösdürmekde esasy ylmy-tehnologiýa binýady hökmünde ylmy-barlag institutlarynyň orny ýokarlandyrylar
Oba hojalyk önümleriniň möçberlerini artdyrmak esasy meseleleriň biridir. Bu topraga ideg edilişini ýokarlandyrmagyň, oba hojalyk ekinlerini ösdürip ýetişdirmekde, ylmy taýdan esaslandyrylan usullaryny önümçilige giňden ornaşdyrmagyň, tohumçylyk işleriniň netijeli guralmagynyň, suwdan rejeli peýdalanmagyň hasabyna gazanylmalydyr. Döwlet Baştutanymyzyň aýdyşy ýaly, häzirki wagtda ylmy-barlag oba hojalyk institutlary ýeterlik derejede işlemeýär.
Sport
Awtoýaryş boýunça dünýäniň Kubogy ugrundaky ýaryşda gazanylan bürünç medal
Ýaryşa Fransiýadan, Finlýandiýadan, Tunisden, Katardan, Saud Arabystanyndan, Polşadan, Slowakiýadan, Çehiýadan we beýlekilerden 12 topar gatnaşdy. “Russiýa—Demirgazyk tokaýy 2017” ady bilen geçirilen bu ýaryşlar dünýäde ýeke-täk “garly” ýaryşlar bolup durýar. Onuň nusgawy ralli-reýdlerden esasy tapawudy aýlaw ýolundan ybaratlygydyr. Bu bolsa toparlaryň tehniki hyzmatynyň ýoluň bölekleriniň arasyndaky gatnawyny azaltmaga mümkinçilik berýär.
Sport
Sport tanslary boýunça türgenlerimiz ikinji orny eýeledi
Baýraklar ugrunda “Latynamerikan tanslary” görnüşi boýunça bäsleşik geçirildi. Bu görnüşe samba, rumba, pasodobl, ça-ça-ça we jaýw tanslary degişlidir. Belarus türgenlerinden başga-da, Ukraniadan we Russiýadan bolan 100-e golaý ussat tansçy türgenler türkmenistanlylar bilen bäsleşdiler.
Sport
Küşt boýunça halkara ýaryşda gazanylan kümüş medal
Ýaryş şweýsar usuly boýunça ýedi tapgyrda geçirildi. J.Öwezdurdyýewa mümkin bolan ýedi utukdan alty utuk toplamagy başardy. Bu bolsa oňa hormat münberinde ikinji orny eýelemäge mümkinçilik berdi. Zenanlar toparynda ýaryşa 48 küştçiniň gatnaşandygy bellärliklidir.
Sport
Türkmen karateçileriniň üstünligi
Biziň toparymyzyň düzüminde Jelal Satlykgulyýew hormat münberiniň iň ýokary basgançagyna çykmagy başardy. Oňa 75 kilograma çenli agram derejesinde şahsy bäsleşiklerde taý gelen bolmady.
Resmi habar
Türkmenistanyň Prezidenti ministrleri we döwlet edaralarynyň ýolbaşçylaryny wezipä belledi
Bazarow Batyr Aganazarowiç ykdysadyýet we ösüş ministri wezipesine bellenildi;
Resmi habar
Halkara düzümlerinde Türkmenistanyň wekilleri bellenildi
Hususan-da, maliýe ministri Muhammetguly Atamuhammedowiç Muhammedow Türkmenistanyň Hökümetinden Ýewropa Bileleşiginiň halkara tehniki kömek baradaky milli utgaşdyryjysy we Bütindünýä bankynyň Türkmenistandan dolandyryjysy wezipelerine bellenildi.
Wakalaryň jümmüşinde
Türkmenistanyň Prezidenti wideoşekilli iş maslahatyny geçirdi
Ilki bilen, Ahal welaýatynyň häkimi E.Orazgeldiýew göni aragatnaşyga çagyryldy. Häkim häzirki döwürde welaýatyň ekerançylyk meýdanlarynda geçirilýän agrotehniki çäreler, oba hojalyk tehnikalaryny möwsüme taýýarlamak, owlak-guzy möwsümini guramaçylykly geçirmek boýunça alnyp barylýan işler barada hasabat berdi. Şeýle hem ol içerki bazarlary ter gök önümler we azyk harytlary bilen üpjün etmek ugrunda ýerine ýetirilýän işler, kärendeçileriň yhlasly zähmetleriniň netijeleri hem-de bu ugurda öňde goýlan wezipeleri berjaý etmek boýunça ýaýbaňlandyrylan çäreler barada habar berdi.


text:
Fransiýanyň prezidenti Emmanuel Makron 29-njy maýda Orsýetiň prezidenti Wladimir Putini Parižiň etegindäki Wersal köşgünde kabul edende “talap ediji” boljakdygyny aýtdy.
7-nji maýda sesleriň aglaba köplügi bilen prezidentlige saýlanan Makron: “Orsýet bilen gepleşik zerur gerek, sebäbi olar bilen berk dialoga girmezden, çözüp bolmajak ençeme halkara meseleleri bar” diýdi.
Iki tarapyň öňünde Moskwanyň, aýdylmagyna görä, Fransiýanyň prezident saýlawlaryna garyşmagy, Siriýada barýan raýat urşunda prezident Başar al-Assady goldamagy, şeýle hem Ukrainanyň içerki işlerine garyşmagy ýaly kyn meseleler ýatyr.
Orsýetiň 2014-nji ýylda Krym ýarym adasyny bikanun özüne birikdirmegi we gündogar Ukrainada 9900-den agdyk adamyň başyna ýeten uruşda separatistleri goldamagy sebäpli Günbatar ýurtlary Moskwa garşy sanksiýa girizdiler.
Moskwada ýerleşýän “Syýasy tehnologiýalar merkeziniň” analizçisi Tatýana Stanowaýanyň Germaniýanyň “Deutsche Welle” radiosyna aýtmagyna görä, “Makron agzybir Ýewropanyň liderleriniň biri hökmünde, özüniň täze statusyny nygtamak” isleýär.
Putin bolsa Fransiýanyň öňki prezidenti François Hollande bilen bolan çekeleşikli gatnaşygy arka atyp, ýurduň 39 ýaşly lideri Makron bilen täze gatnaşyklar gurmaga synanyşar diýlip çaklanýar.
64 ýaşly Putin oktýabrda Fransiýa etjek saparyny Hollande ony diňe Siriýa barada gürleşmek üçin görmek isleýändigini aýdanyndan soňra ýatyrypdy.
Putiniň muşdagy Marine Le Peniň garşysyna alnyp barlan saýlaw kampaniýasynda, Makronyň topary Orsýetiň internet üsti bilen hüjüm edip, ýalňyş maglumatlary ýaýratmaga synanyşandygyny aýtdylar.
Le Peniň garşysyna başa-baş ýaryşdan birnäçe gün öň hem Makronyň tarapdarlary Orsýetiň harby aňtaw gullugyna ýakyn bir toparyň ogurlanan e-mailleri internetde ýerleşdirendigini aýtdy.
Moskwa bu aýyplamalary ret edýär.
Bu aralykda tanymal halkara hukuk guramasy Makrony Putinden adam hukuklary meselesini gozgamaga çagyrdy. Tankytçylar Putini başgaça pikirlenýänleri basyp ýatyrmakda we häkimiýetleriň eden-etdiligini görmezlige salmakda aýyplaýarlar.
“Human Rights Watch” guramasynyň Fransiýadaky direktory Benedikte Jeannerod 29-njy maýda: “Fransiýanyň liderine özüniň rus ýaranyna azatlyk we adam hukuklaryny berjaý etmegiň zerurdygyny aýdara mundan gowy pursat bolmaz” diýdi.
Kremliň tarapdary we rus parlamentiniň ýokarky palatasynda daşary syýasatda möhüm şahsyýet hasaplanýan Alekeý Puşkow Makronyň “pragmatik” çemeleşmegine umyt bildirdi.
Puşkow: “Putiniň saparynyň dowamynda, Makronyň hemmeler tarapyndan gürrüňi edilýän pragmatizmi synagdan geçer. Pragmatizm Orsýet bilen gowy gatnaşyklary talap edýär” diýip, ‘Twitterde’ ýazdy.


text:
Boý Bodron Dermanhana Internet-apteka tölegsiz goşundysyny öz ykjam telefonlaryñyza ornaşdyryñ!(2016-06-06T00:00:00.000000Z1465153200.0)
Goşundy size şu mümkinçilikleri berer:
- Derman serişdesiniñ dermanhanada barlygyny we onuñ bahasy barada maglumat almak,
- Dermanhanadaky bar bolan derman serişdelerini, şol sanda kosmetiki we çagalar üçin niýetlenen harytlary sargamak. Bellik: bu hyzmat ýakyn wagtda işläp başlar.
Derman serişdesini satyn alanyñyzdan soñ onuñ dogry we wagtynda ulanylmasy wajypdyr. Şonuñ üçin bu programmada dermanyñ wagtynda ulanylmagy üçin "Ýatlatma" funksiýasy girizilendir.
Dermanhananyñ salgysy: Aşgabat ş., Görogly köçesiniñ ugrundaky "Aşgabadyñ Ýalkymy" söwda merkeziniñ 1-nji gaty (Tiz kömek merkeziniñ gapdaly, Köşi ýaşaýyş toplum tarapy).
Tel: 97-03-03
Goşundyny şu ýoda arkaly tapyp bilersiniz: https://itunes.apple.com/us/app/boy-bodron-dermanhana/id1090390743?ls=1&mt=8


text:
Düýn ýurdumyzda Halkara zenanlar güni ýokary derejede bellenip geçildi. Paýtagtymyzda ýerleşýän Söwda-senagat edarasynda geçirilen dabara oňa gatnaşanlaryň baýramçylyk şatlygyny goşalandyrdy. Baharyň ilkinji baýramy bolan bu baýram şatlyga şatlyk, toýlara şowhun, bahara bahar bagyşlady. Baýramçylyk dabaralary abadan ýurdumyzy has-da gözellige beslemek bilen zenanlarymyza bolan hormatyň örän ýokarydygynyň nyşany boldy. Hormatly Prezidentimiz: «Zenanlaryň döreden hem-de ruhlandyran zatlaryny sanap geçmek halkymyzyň, ýurdumyzyň taryhyny beýan etmegi aňladýar» diýip nygtamak bilen, olara ýokary baha berýär. Bu günki günde zenanlarymyzyň sarpasy döwlet derejesinde
belent tutulýar. Enelerimiziň çagalykdan kalbymyza siňdiren yssy mähri «Ene mähri» diýen hormatly
at bolup olara dolanyp barýar.
Baýramçylyk dabaralary ýurdumyzyň ähli künjeklerini gurşap aldy.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Şu gün,18-nji martda Aşgabatda Türkmenistanyň Senagatçylar we telekeçiler birleşmesiniň sergisi öz işini tamamlady. Onuň çäklerinde milli ykdysadyýetimiziň döwlete degişli bolmadyk bölegini ösdürmegiň ileri tutulýan ugurlaryna bagyşlanylan maslahat hem geçirildi.
Senagatçylar we telekeçiler birleşmesiniň döredilen senesine gabatlanan däbe öwrülen bu wekilçilikli çäräni birleşme ýurdumyzyň Söwda-senagat edarasy bilen bilelikde gurady.
Türkmenistanyň Senagatçylar we telekeçiler birleşmesi döredilenden bäri geçen dokuz ýylyň dowamynda Türkmenistany durmuş-ykdysady taýdan ösdürmegiň strategiýasynda öňde goýlan möhüm wezipeleri çözmäge işjeň gatnaşýan iri jemgyýetçilik guramasyna öwrüldi. Häzirki wagtda Aşgabatda hem-de ýurdumyzyň ähli welaýatlarynda birleşmäniň we 2012-nji ýylda döredilen Senagatçylar we telekeçiler partiýasynyň bölümleri öz işlerini yzygiderli amala aşyrýarlar.
Türkmenistanyň Senagatçylar we telekeçiler birleşmesiniň halkara derejesinde alyp barýan işi ýurdumyzyň eksport kuwwatynyň ýokarlandyrylmagyna, netijeli işewür gatnaşyklaryň ýola goýulmagyna ýardam edýär. Ýurdumyzyň telekeçileriniň gazananlarynyň sergisiniň çäklerinde maslahat hem-de gatnaşyklary pugtalandyrmaga we täze işewür gatnaşyklary ýola goýmaga ýardam berýän duşuşyklar geçirildi.
Türkmenistanyň Senagatçylar we telekeçiler birleşmesiniň giň möçberli sergisi ýurdumyzyň hususy telekeçiliginiň ägirt uly kuwwatyny we milli ykdysadyýetimiziň ösüşine goşýan goşandyny äşgär edip, öz işini tamamlady.
Serginiň we maslahatyň ýapylyş dabarasynda oňa gatnaşyjylara degişli diplomlar we şahadatnamalar gowşuryldy.
Sergä we maslahata gatnaşyjylar Türkmenistanyň Prezidentiniň adyna Ýüzlenme kabul etdiler.
Maýa Apbaýewa, žurnalist.
Döwlet Heşdekowyň fotokollažy.


text:
Türkmenistanyň wekiliýeti Pakistanda we Hindistanda gepleşikleri geçirdi
Türkmenstanyň wekiliýeti Pakistan Yslam Respublikasynda we Hindistan Respublikasynda iş saparynda boldy. Yslamabatda we Nýu-Delide geçirilen gepleşikleriň jemleri barada hökümet mejlisinde wise-premýer, DIM-iň ýolbaşçysy Raşid Meredow hasabat berdi.
Habar berlişi ýly, 15-nji ýanwarda geçirilen türkmen-pakistan syýasy we ykdysady geňeşmeleriň gün tertibine döwletara hyzmatdaşlygynyň ileri tutulýan ugurlary, şol sanda ikitaraplaýyn hökümetara toparynyň işiniň netijeleri baradaky meseleler girizildi. Halkara we sebitara gatnaşyklaryny işjeňleşdirmek gyzyklanma bildirilýän pikir alyşmalaryň özenini düzdi. Türkmenistan-Owganystan-Pakistan-Hindistan halkara gaz geçirijisiniň gurluşygy, Türkmenistan-Owganystan-Pakistan ugry boýunça optiki süýümli aragatnaşyk ulgamyny we elektrik geçirijileri çekmek boýunça bilelikdäki taslamalaryň durmuşa geçirilişine aýratyn ähmiýet berildi.
Iş saparynyň jemleri boýunça Türkmenistanyň Hökümeti bilen Pakistan Yslam Respublikasynyň Hökümetiniň arasynda diplomatik pasportlary bolanlar üçin wiza talaplaryny ýatyrmak hakyndaky Ylalaşyga gol çekildi.
Ýurdumyzyň wekiliýetiniň Hindistan Respublikasyna 16-njy ýanwarda bolan iş saparynyň dowamynda Nýu-Deli şäherinde daşary işler ministrleriniň derejesindäki ikitaraplaýyn duşuşyk geçirildi. Onda netijeli gatnaşyklary ösdürmek üçin ägirt uly mümkinçilikler bolan döwletara hyzmatdaşlygynyň giň meseleleri ara alnyp maslahatlaşyldy.
Köptaraplaýyn esasda ösdürilýän dostlukly türkmen-pakistan we türkmen-hindi gatnaşyklary baradaky gürrüňe degip geçmek bilen, hormatly Prezidentimiz Gurbanguly Berdimuhamedow onuň taryhynda TOPH gaz geçirijisiniň gurluşygy boýunça giň möçberli taslamanyň bilelikde durmuşa geçirilmegi sebitleýin çäkden çykýan ähmiýete eýedigini belledi.
Bitarap Türkmenistanyň mundan beýläk-de Pakistan we Hindistan bilen we umuman, Aziýa sebiti boýunça goňşy ýurtlar bilen özara gatnaşyklary hemmetaraplaýyn berkitmäge hem-de giňeltmäge meýillidigini aýdyp, milli Liderimiz wise-premýere, DIM-niň ýolbaşçysyna özara peýdaly gatnaşyklary köpugurly esasda ösdürmek, häzirki ýagdaýy nazara almak bilen, onuň uly geljegi bolan ugurlaryny taýýarlamak üçin bar bolan mümkinçilikleri netijeli amala aşyrmak babatda anyk tabşyryklary berdi.


text:
GS1 Türkmenistan guramasynda agzalygyň artykmaçlyklary
Biz siziň söwdaňyzyň netijeliligini ýokarlandyrmaga ýardam edip, siziň önümleriňizi bazara has çalt ýetirmäge kömek edip bileris, şunda size aşakdaky mümkinçilikler berler:
- iň azyndan 1000 sany belgili ştrih kodlar
- bu belgileri dolandyrmak üçin onlaýn düzgüninde maglumatlar binýady
- siziň söwdaňyza ýardam etmek üçin telefon boýunça we onlaýn düzgüninde goldaw
- beýleki ähmiýetli anyklaýyş belgilerini emele getirmek mümkinçiligi – palletler, çelekler, fiziki ýerleşlýän ýeri we beýlekiler üçin


text:
TK TM 08 “Awtomatlaşdyrylan anyklaýyş we maglumatlar ýygymy boýunça standartlaşdyrmak” tehniki komiteti
TK TM 08 “Awtomatlaşdyrylan anyklaýyş we maglumatlar ýygymy boýunça standartlaşdyrmak” tehniki komiteti “Standartlaşdyrmak hakynda” Türkmenistanyň Kanunynyň esasynda, «Türkmenstandartlary» Baş döwlet gullugynyň 2016-njy ýylyň 17-nji iýunynda № 1/117 belgili buýrugyna laýyklykda döredilen.
Kätipligi alyp barmak «Türkmenistanyň Çyzykly şertli belgiler boýunça Milli guramasyna» («GS1 Türkmenistan») tabşyryldy:


text:
12-nji noýabrda paýtagtymyzyň Sergi köşgünde Türkmenistanyň Bilim ministrligi, Sport baradaky döwlet komiteti hem-de Söwda-senagat edarasy tarapyndan guralýan «Bilim we sport Berkarar döwletimiziň bagtyýarlyk döwründe» atly halkara sergisi hem-de ylmy maslahat açyldy. Bu barada «Туркменистан: золотой век» elektron gazeti habar berýär.
Däp bolşy ýaly, okuw ýylynyň gyzgalaňly döwründe guralýan halkara sergi Türkmenistanyň bir bitewi dünýä bilim giňişligine girmegine, ýurdumyzyň daşary ýurt bilim we sport edaralary bilen hyzmatdaşlygy giňeltmäge, dünýäde sagdyn durmuş ýörelgesini hem-de hünär ussatlygyny ýaýmaga, ýurdumyzda we daşary döwletlerde okatmagyň ugurlarynyň hem-de görnüşleriniň köpdürlüligi hakynda ýaşlary habarly etmäge ýardam edýär.
Sergä gatnaşýanlaryň hatarynda ýurdumyzyň hem-de daşary döwletleriň ýokary okuw mekdepleriniň, sport edaralarynyň, halkara guramalarynyň, kompýuter hem-de multimediýa tehnikalaryny, lingafon we barlaghana enjamlaryny, mekdep mebelini hem-de okuw-görkezme esbaplaryny, programma üpjünçiligini, sport eginbaşlaryny we enjamlaryny öndürýän kompaniýalaryň 50-ä golaýynyň wekilleri bar.
Sergi köşgüniň görkeziş meýdançasy möhüm duşuşyklaryň, gepleşikleriň geçirilýän, işewür gatnaşyklaryň ýola goýulýan hem-de bilim we sport ulgamlarynda tejribe alşylýan ýere öwrüldi. Türkmenistanyň çalt ösýän bazarynda işewürligi ilerletmegiň mümkinçilikleri daşary ýurt wekiliýetleri tarapyndan işjeň ara alyp maslahatlaşyldy. Şu ýerdäki mejlisler zalynda Türkmenistanyň döwlet syýasatynyň bilim we sport ýaly ileri tutulýan ugurlary boýunça hyzmatdaşlygy ösdürmäge çemeleşmeleri işläp düzmäge bagyşlanyp geçirilen ylmy maslahat şol gepleşikleriň dowamyna öwrüldi.
Onuň işine dünýäniň 34 ýurdundan wekiller—bilim hem-de sport ulgamynyň alymlary we hünärmenleri gatnaşýarlar. Olar ugurdaş bölümlerde şol ulgamlara ornaşdyrylýan innowasiýalar we olary ösdürmegiň mümkinçiliklerini, iň gowy milli dünýä tejribesini ara alyp maslahatlaşarlar.
Forum öz işini 14-nji noýabrda tamamlady.
Surata düşüren Kakamyrat Geldiýew.


text:
24 Mart 2015 Salı
Türkmenistanyň Prezidentiniň Karary
Türkmenistanyň Prezidentiniň Karary bilen, Nurmuhammet Gündogdyýewiç Aýmämedow pensiýa gitmegi sebäpli, Türkmenistanyň Suw hojalyk ministriniň orunbasary wezipesinden boşadyldy.
***
Türkmenistanyň Prezidentiniň Karary bilen, Mergen Amandurdyýewiç Annabaýew Türkmenistanyň Suw hojalyk ministriniň orunbasary wezipesine bellenilip, ol Türkmenistanyň Oba hojalyk ministrliginiň ýanyndaky Ýer serişdeleri gullugynyň başlygynyň orunbasary wezipesinden boşadyldy.
Kaydol: Kayıt Yorumları (Atom)


text:
Gomel shaherin F.Skoriny adyndaky dowlet uniwesitetinin bolumlerinin chyzgysy
Fakultet barada
Fakultet 1997 – nji yylda doredildi, 1969-njy yyla chenli bolsa tayyarlayjy Psihologiya bolumi diyip esaslandyrylypdy.
Hazirki wagtda bu fakultete dalashgar talyplaryn sany yylda 450-den gowrak artyar. Okuwy tamamlayan uchurumlar goshmacha turgenleshmek esasynda magistratura we aspirantura okamak bilen birlikde, mekdeplerde, yokary okuw jaylarynda, yorite psihologiya merkezlerinde, dowlet edaralarynda, tajirchilik merkezlerinde ishlemage ustunlikli ishlemage mumkinchilik doredilyar.
Hunarmenlerin tayyarlanylyshy
Fakultetde gayybana okamak uchin tayyarlayan hunarler:
“Psihologiya “ yoriteleshdirmek bilen “ Mugallymchylyk” psihologiyasy okuw mohlet – 5 yyllyk.
“Durmush mugallymchylygy “ okuw mohleti – 4 yyllyk
Fakultetde hunarler yokary tayyarlyk bilen amala ashyrylyar.
Magisraturanyn usti bilen (okuwyn gundizki gornushi) – 1 yyl, оkuwyn gayybana gornushi bilen (1 yyl 5 ay) hunarleri boyuncha:
1-08 08 06 – umumy mugallymchylyk,taryh mugallymy we bilimi.
1-23 08 03 – psihologiya
Aspiranturanyn usti bilen (okuwyn gundizki gornushi 3 yyl, okuwyn gayybana gorunushinde 4 yyl ) hunarleri boyuncha:
13.00. 01-umumy mugallymchylyk, taryh mugallymy we bilimi;
19.00. 01-umumy psihologiya, psihologiyanyn taryhy, psihologiyanyn shahsyyeti;
19.00. 05-durmush psigologiyasy;
19.00.07-mugallymchylygyn psihologiyasy.
Okuwa girmegin tertibi:
Resminamalar, dalashgarlerin ichinden Kabul edyan ish topary:
- okuw jayynyn direktorynyn adyna yazylan arza;
- iIkinji yokary bilim aljak dalashgarlere resmi ish kagyzlary we olaryn goshundylarynyn asyl nusgasy;
- shahadatnamalaryn merkezleshdirilen testleshdirmesi we Belorus Respublikasynyn chagine gechirilen resminamasynyn asyl nusgasy;
- ministrligin talabyna layyk gelyan saglyk yagdayy barada kepilnama;
- resminamalar, dalashgarin yokary bilim almaga goldaw beriji hukugy baradaky resminamalary;
- 3x4 sm olchegli 6 surat
Ahli yagdayda shahsyyeti kepillendiryan we shahsy yagdayyny anyklayan dalashgarin gochurme resminamalary.
Resminamalaryn kabul edilyan yeri:
Sowetskaya kochesi, 102 okuw otagy 1-0
Telefon belgimiz: (0232) 60-73-78; (0232) 57-69-17


text:
Eýýam iki ýyl töweregi daşary ýurtlarda okuw barada türkmençe maglumat azlygyny belläp geçýädim. Iki ýyla golaý wagtlap bir proýekt ugryndadym. Beýleki dillerde okuw barada maglumat kän, ýöne edil bize gerekli maglumatlar kemçiligi bolanlygy sebäpli şeýle bir proýekti başlatmak maksat edindim.
StudyAbroad.com saýtyny görenden soň esas proýektiň şekli kellämde bellenildi. Ilki özümçe birnäçe maglumaty jemläp, ýönekeý saýt ýasap başlamakçydym işe. Ýöne öz esas işim sebäpli elim degenokdy kän bul meselä.
Türkmenistandan biri eger daşary ýurtda okamak niýeti bolsa, onda tanyş bilişlerinden sorap ugryna çykýar. “Planynyň ogly Kiýewde okaýar, şolar nämäň nämedigi bilýändir…” şeklinde gürrüňler kän geçýändir maşgalalarda. Internete girip tapan ors dilindäki saýtlardan alan maglumatlary hem edil Türkmenistanly dalaşgärler üçin ýeterlik maglumat berip bilmeýär. Continue reading →


text:
Şu gün, 21-nji fewralda Aşgabatda Türkiýe Respublikasynyň eksport harytlarynyň däp bolan sergisi öz işine başlady.
Serginiň açylyş dabarasyna hökümet agzalary, ýurdumyzyň ministrlikleriniň we pudak edaralarynyň, Türkmenistanda işleýän diplomatik wekilhanalaryň, halkara guramalarynyň, köpçülikleýin habar beriş serişdeleriniň ýolbaşçylary we wekilleri gatnaşdylar.
Ýygnananlar Türkmenistanyň Prezidentiniň sergä gatnaşyjylara we myhmanlaryna iberen Gutlagyny uly üns bilen diňlediler.
Köpugurly sergi türk öndürijileriniň eksporta iberýän harytlarynyň dürli görnüşlerini görkezýär. Olar öz içine dürli ulgamlara degişli teklipleri alýarlar.
Sergi öz işini 23-nji fewralda tamamlar.
Maýa Apbaýewa,
Surata düşüren Döwlet Heşdekow.


text:
Owganystanyň paýtagtynda iki sany polisiýa bölümi janyndan geçen üç hüjümçiniň zarbalaryna sezewar boldy, diýip Owganystanyň içeri işleri ministrliginiň wekili aýtdy.
Birinji hüjüm 9-njy maýda şäheriň günbatar böleginde boldy. Içeri işler ministrliginiň metbugat-wekili Najib Daneşiň sözlerine görä, şeýle-de, janyndan geçen hüjümçiniň amala aşyran bomba partlamasynyň yzýany geçirilen “arassalaýyş operasiýasynda” ok atyşyk bolupdyr.
Daneş ýene iki sany hüjümçiniň şäheriň merkezindäki polisiýa bölümine zarba urandygyny aýtdy. Onuň sözlerine görä, hüjüm zerarly iki adam ýaralanyp keselhana düşüpdir.
Emma Kabulyň keselhanasynyň müdiri alty adamyň ýaralanyp keselhana düşendigini AP agentligine habar berdi.
Soňky aýlarda “Talyban” we “Yslam döwleti” topary Kabulda giň möçberli hüjümleriň ençemesini amala aşyrdylar.
30-njy aprelde Kabulda bolan goşa hüjümde azyndan 25 adam, şol sanda AÝ/AR-nyň žurnalistleri wepat boldy. “Yslam döwleti” topary şol hüjüme özüniň jogapkärdigini aýtdy.


text:
TÜRKMENISTANYŇ KANUNY
«Raýatlaryň saglygynyň goralmagy hakynda» Türkmenistanyň Kanunyna üýtgetmeler we goşmaçalar girizmek hakynda
I. 2015-nji ýylyň 23-nji maýynda kabul edilen «Raýatlaryň saglygynyň goralmagy hakynda» Türkmenistanyň Kanunyna (Türkmenistanyň Mejlisiniň Maglumatlary, 2015 ý., № 2, 57-nji madda; 2017 ý., № 3, 95-nji madda) şu üýtgetmeleri we goşmaçalary girizmeli:
1. 2-nji maddanyň dördünji bölegini aýyrmaly.
2. 9-njy maddada:
4-nji bendiň «ç» kiçi bendini şu görnüşde beýan etmeli:
«ç) ygtyýarly edara hakynda Düzgünnamany;»;
5-nji bentde «ýerli häkimiýet» diýen sözleri «häkimiýetiň ýerli» diýen sözlere çalşyrmaly.
3. 10-njy maddada:
8-nji bentde «ygtyýarnamany ýatyrýar ýa-da ony» diýen sözleri aýyrmaly;
11-nji bendiň «i» kiçi bendini güýjüni ýitiren diýip hasap etmeli.
4. 12-nji maddanyň adynda we birinji tesiminde we 63-nji maddanyň ikinji böleginde «ýerli häkimiýet» we «Ýerli ýerine ýetiriji häkimiýet» diýen sözleri degişlilikde «häkimiýetiň ýerli» we «Ýerine ýetiriji häkimiýetiň ýerli» diýen sözlere çalşyrmaly.
5. 15-nji maddanyň üçünji, dördünji, bäşinji böleklerinde we 19-njy maddanyň üçünji böleginde «Ene-atanyň biriniň (ornuny tutýan adamyň)», «ene-atanyň biriniň (ornuny tutýan adamyň)», «ene-atanyň birine (ornuny tutýan adama)» we «ene-atasynyň (olaryň ornuny tutýan adamyň)» diýen sözleri degişlilikde «Ata-enäniň biriniň (ýa-da onuň ornuny tutýan adamyň)», «ata-enäniň biriniň (ýa-da onuň ornuny tutýan adamyň)», «ata-enäniň birine (ýa-da onuň ornuny tutýan adama)» we «ata-enesiniň (ýa-da olaryň ornuny tutýan adamyň)» diýen sözlere çalşyrmaly.
6. 18-nji maddanyň birinji böleginde «ene-atanyň» we «kepillendiriş tertibinde» diýen sözleri degişlilikde «ata-enäniň» we «notarial tertipde» diýen sözlere çalşyrmaly.
7. 22-nji maddada:
birinji bölegi şu görnüşde beýan etmeli:
«1. I we II topar maýyplaryň, maýyplygy kanuna garşy hereketleri netijesinde ýüze çykan adamlar muňa degişli däldir, kämillik ýaşyna ýetmedik maýyplygy bolan çagalaryň, çagalykdan maýyp I we II topar maýyplaryň döwlet saglygy goraýyş edaralarynda tölegsiz saglygy goraýyş kömegini we saglygy goraýyş hyzmatlaryny almaga hukugy bar.»; bäşinji bölekde «ýerli häkimiýet» diýen sözleri «häkimiýetiň ýerli» diýen sözlere çalşyrmaly.
8. 26-njy maddanyň üçünji böleginde «Türkmenistanyň Ministrler Kabineti» diýen sözleri «ygtyýarly edara» diýen sözlere çalşyrmaly.
9. 37-nji maddanyň dördünji bölegini güýjüni ýitiren diýip hasap etmeli.
10. 41-nji madda şu mazmunly bölekleri goşmaly:
«6. Raýatlaryň işe girende hökmany deslapky ýa-da döwürleýin lukmançylyk gözden geçirmesi Türkmenistanyň zähmet kanunçylygynda göz öňünde tutulan tertipde geçirilýär.
7. Raýatlaryň öz islegi boýunça ýylda bir gezek geçirilýän lukmançylyk gözden geçirmesi olaryň öz serişdeleriniň hasabyna amala aşyrylýar.».
11. 48-nji maddanyň ikinji bölegine şu mazmunly tesimi goşmaly:
«Saglygy goraýyş edarasy göz öňünde tutulmadyk wahta iş usuly boýunça we oba ýerlerinde işleýän syrkawlara şol ýerdäki lukmançylyk nokatlarynyň feldşeri ýa-da bejeriji lukmany tarapyndan geçirilen lukmançylyk barlagynyň esasynda, otuz senenama gününe çenli wagtlaýyn zähmete ukypsyzlyk haty berilýär.».
12. 58-nji maddanyň birinji böleginde «kepillendiriş» diýen sözi «notarial» diýen söze çalşyrmaly.
13. 62-nji maddanyň ikinji böleginde «ene-atasyna» diýen sözleri «ata-enesine» diýen sözlere çalşyrmaly.
II. Şu Kanun resmi taýdan çap edilen gününden güýje girýär.
Türkmenistanyň Prezidenti
Gurbanguly Berdimuhamedow.
Aşgabat şäheri. 2017-nji ýylyň 25-nji noýabry.


text:
3 Şubat 2017 Cuma
Türkmen-Ysraýyl Özara Gatnaşyklarynyň Mümkinçilikleri Ara Alnyp Maslahatlaşyldy
2017-nji ýylyň 3-nji fewralynda Türkmenistanyň Daşary işler ministri R.Meredow Ysraýyl Döwletiniň Türkmenistandaky Adatdan daşary we Doly ygtyýarly Ilçisi Ishak Karmel Kagan bilen duşuşyk geçirdi we türkmen-ysraýyl hyzmatdaşlygyny ösdürmegiň meselelerini ara alyp maslahatlaşdy.
Ilkinji nobatda iki ýurduň daşary syýasat edaralarynyň arasyndaky aragatnaşyklaryň ulgamlaýyn esasy bellenildi. Şunuň bilen baglylykda, taraplar Türkmenistanyň Daşary işler ministriniň geçen ýylyň maý aýynda Ysraýyl Döwletine bolan saparyny bellediler we şu ýylyň dowamynda daşary işler ministrilkleriň arasynda işjeň gatnaşyklary dowam etmek meýillerini beýan etdiler.
Şeýle hem iki döwletde bilelikdäki söwda-ykdysady we medeni-gumanitar gatnaşyklary giňeltmäge gönükdirilen çäreleriň ençemesini gurnamak we geçirmek bilen bagly meselelerine garaldy.
http://www.turkmenhabargullugy.com/turkmen-ysrayyl-ozara-gatnasyklarynyn-mumkincilikleri-ara-alnyp-maslahatlasyldy/
Kaydol: Kayıt Yorumları (Atom)


text:
Men bul blogymda WordPress blog skriptlerini ulanýan. Ýakynda şol skriptiň täze wersiýasy çykypdy, menem gözümi ýumyp täze skripti işledäýdim.
Ilki bilen onça wagtymy ýitirip türkmen diline eden terjimelerim ýitdi. Hemme zat ýene iňlis diline öwrüldi. Soň oturyp öz köne arhiwlerimi agtaryp birwagtlar ýarym galan terjime faýllarymy tapdym. Soň terjime edilmän galan ýerlerini täzeden dolduryp dil faýllarynyň arasyna goşdym.
Başka mesele bolsa twitter plug-in problemasy boldy. Meniň ýazan makalalarymy derrew twittere iberýän plug-in hem işlemän galdy. Onyň hem täze wersiýasyny almaly ekeni. Täzeden düzmeli ýerlerini düzip ony hem işlettim.
Soňky meseläni bolsa men 1 hepteden soň bilip galdym. Bir wagtlar Google Analytics ulgamy arkaly saýtyma gelen-gidenleri yzarlamak üçin skriptiň içine birnäçe setir kod goşupdym. Olar hem ýitipdir. Soňky heptede näçe adam girdika diýip barlanymda 0 (nol) diýip dur, ýogsam ol aralykda birnäçe teswir hem ýazylandygyny bilýän. Beýle bolmaly däldi… Birem meniň häzirki ýerimde ftp serwerlerine giriş gadagan edilen (port 21 girelgesi ýapyk). Diýmek ftp ulanyp bolanok. Browser arkaly işleýän ftp guraly hem zordan işleýär biziň internet tizligimizde. Ahyry 1 heptä golaý işten soň şol 2-3 setir kody goşyp bildim saýtyma. Indi giren-çykan kim bolsaňyz yzarlap bilýändirin.
Bu makalanyň maksady näme?
Araňyzda eger meniň ýaly işiňizi gyssagly etmek sileýäniňiz bar bolsa duryň… Ýedi ölçäp bir kesiň…


text:
Hytaýlylar edebiýatdaky üstünlikleri bilen dünýäde meşhurdyr. Olar ajaýyp şahyrana we kyssa eserleriniň birgidenini döredipdirler. Hytaýlylar pähim-paýhasyň gadyryny bilýän halk, olaryň ajaýyp edebi eserleri iňlis ýazyjysy Semýuel Jonsonyň “Siz okamagy söýýänçäňiz, hiç haçan düşünjeli bolup bilmersiňiz” diýen jaýdar sözlerini doly tassyklaýar. Gadym zamanlarda hytaý kyssaçylarydyr şahyrlary hatdat we suratkeş bolupdyrlar. Olaryň kitaplary özüniň nepisligi bilen tapawutlanyp, käbir babatlarda şu günki günüň ýeten derejesinden hem ýokary bolupdyr. Hytaýda bütin dünýäde halanýan çagalar üçin niýetlenen kitaplar çap edilýär.
XX asyryň görnükli kyssaçylarynyň biri Çžan Týani öz döwürdeş ýazyjy-şahyrlaryny çagalar edebiýatyny ösdürmäge çagyrýar. Eýsem, hytaýly çagalar edebiýat dünýäsine syýahatyny haýsy kitaplardan başlaýarlar?! Bütin dünýäde bolşy ýaly, ertekilerden, körpe okyjylar üçin ýeňilleşdirilen gadymy hytaý rowaýatlaryndan hem-de miflerinden başlaýarlar. Ýazyjylar fantastika we fentezi ýaly žanrlary ünsden düşürmändirler, şeýle kitaplary diňe bir terjime etmän, eýsem, hytaýly awtorlaryň özleri hem ýazýarlar. Soňky wagtlarda Hytaýda çagalar we ýetginjekler üçin niýetlenen fentezi žanrynda ýazylan eserler has-da meşhurdyr.
Hytaýyň belli çagalar ýazyjysy Su Şuýan özüniň “Syrly Hytaý. Otly aždarhanyň ýurduna syýahat” atly kitaby bilen meşhurdyr. Ýazyjy öz ýurdunda 14 million nusga bilen 15 dilde neşir edilen kitabyň awtory hökmünde däl-de, eýsem, şahyr we dramaturg hökmünde hem giňden tanalýar. Onuň kitabynda hytaý medeniýetiniň dürli döwürleri barada gyzykly gürrüňler berilýär, kitap dürli düşündirişli suratlar bilen bezelipdir. Su Şuýan 2010-njy ýylda medeniýetiň ösüşine aýratyn goşandy üçin BMG-niň baýragy bilen sylaglanan ilkinji hytaýly ýazyjydyr.
Şeýle hem Wen In ady bilen ýazýan ýazyjy hem-de şahyr Lo Ini hem ýatlap geçsek, ýerlikli bolar. Ol heniz 23 ýaşyndaka Hytaýyň ýazyjylar bileleşigine kabul edilýär. Lo In uzak wagtlap, “Çagalar edebiýaty” žurnalynda baş redaktor wezipesinde işleýär. Onuň ýolbaşçylygynda ýaş okyjylarda edebiýata bolan ymtylyş kemala gelýär.
Iki ýyl mundan ozal, “China Youth Daily” gazeti XXI ýüzýyllygy çagalar edebiýatynyň “altyn asyry” diýip, yglan edipdi. Maglumatlara görä, häzirki wagtda Hytaýdaky 600-e golaý iri neşirýat öýleriniň aglabasy çagalar edebiýatyny neşir etmek bilen meşgullanýar. Häzirki wagtda ýurtda çagalar edebiýatynyň bazary barha ösýär we halkara derejesinde uly abraýdan peýdalanýar. “China Children’s Press & Publication Group”, “Changjiang Children’s Press” we “21st Century Publishing House” ýaly iri hytaý neşirýatlary daşary ýurtlarda geçirilýän dürli sergilerde we şüweleňlerde öz ýurdy bilen ýakyndan tanyşdyrýarlar.
2010-njy ýylda çagalar we ýetginjekler üçin eserleri ýazýan hytaýly ýazyjylaryň sanawyna üç ýazyjy girdi. Olaryň biri Çžen Ýuansze bolup, ýazyjynyň “Pipilu” atly ertekiler ýygyndysy millionlarça nusgada satyldy.
Belli ýazyjylaryň hatarynda ýene biri bolsa, ýetginjekleriň we talyplaryň arasynda giňden tanalýan Go Szinmindir. Ol söýgi romanlaryny ýazyp, onuň iň meşhur eserleriniň biri “Arzuwlaryň şäheridir”.
Ýan Hunin hem tanymal ýazyjylaryň biridir. Onuň “Gyzjagazlaryň gündeligi” hem-de “Oglanjyklaryň gündeligi” ýaly kitaplar toplumy giňden tanalýar. Şeýle hem onuň “Mekdep hakyndaky hekaýalary” we “Bezzat Mao Sýaotýao” ýaly eserleri iň meşhury hasaplanýar.
Ilaty 1,5 milliarda golaý bolan HHR-iň iri korporasiýalarynyň düzüminde köp sanly hususy çaphanalar bar. Hytaý özüniň bu hususy neşirýat öýleriniň hyzmaty bilen dünýä bazaryna çykmagy başardy. Daşary ýurtly sargytçylaryň iň esasy islegi bolsa, kitap oýunjaklar bolup, çagalaryň arasynda iň meşhurydyr. Geçirilen barlaglarda hytaýly ene-atalaryň köpüsi çagalaryna kitap satyn alyp bermegi has ileri tutýan ekenler. Belli bolşuna görä, soňky ýyllarda Hytaýyň çagalar edebiýaty boýunça döwlet neşirýaty halkara neşirýat biznesine möhüm gatnaşyjy boldy. Hytaý neşirýatlary dünýäde çagalar edebiýaty üçin guralýan sergi-ýarmarkalaryna işjeň gatnaşýarlar.
Şirin Gulalowa,
Magtymguly adyndaky TDU-nyň
gündogar dilleri kafedrasynyň mugallymy.


text:
GS1 Türkmenistan guramasyna girmek
GS1 Türkmenistan – GS1 halkara guramasy tarapyndan Türkmenistanda GS1 standartlary boýunça çyzykly belgileri bermäge ygtyýar berlen ýeke-täk wekildir.
Eger siz öz kärhanaňyzyň önümine çyzykly belgi goýmagy ýa-da beýleki GS1 standartlaryny ýa-da çözgütlerini peýdalanmagy karar eden bolsaňyz, onda siz GS1-iň agzasy bolan we Türkmenistanyň çäginde ýeke-täk wekili bolup durýan “GS1 Türkmenistan” guramasyna girmeli bolarsyňyz.
“GS1 Türkmenistan” guramasy diňe öz agzalarynyň agzalyk gatançlarynyň hasabyna işleýär. GS1 ulgamynda guramanyň agzalary üçin çyzykly belgileri bermek, kodlaşdyrylýan önümleriniň sanawynyň näderejede giňdigine garamazdan, MUGTUNA amala aşyrylýar. “GS1 Türkmenistan” guramasyna agzalygy tassyklaýan resminama agzalyk hakynda ŞAHADATNAMA, şeýle hem agzalyk kitapçasy bolup durýar.


text:
14 Şubat 2017 Salı
Türkmenistanyň Prezidentiniň we Russiýa Federasiýasynyň Prezidentiniň Arasynda Telefon Arkaly Söhbetdeşlik
Türkmenistanyň Prezidenti Gurbanguly Berdimuhamedowyň we Russiýa Federasiýasynyň Prezidenti Wladimir Putiniň arasynda telefon arkaly gepleşik boldy.
Iki döwletiň Baştutanlary mähirli salamlaşyp, Türkmenistanyň we Russiýanyň umumy bähbitlere laýyk gelýän dostlukly gatnaşyklara hem-de deňhukukly netijeli hyzmatdaşlyga üýtgewsiz ygrarlydyklaryny tassykladylar.
Prezident Wladimir Putin türkmen kärdeşini ýokary döwlet wezipesine gaýtadan saýlanylmagy bilen tüýs ýürekden gutlady hem-de berk jan saglyk, ýurduň we halkyň bähbidine alyp barýan asylly işlerinde täze üstünlikleri arzuw etdi. Russiýanyň Lideriniň belleýşi ýaly, Prezident saýlawlarynda gazanylan ynamly ýeňiş tutuş halkyň Prezident Gurbanguly Berdimuhamedowy hem-de onuň alyp barýan syýasy ugruny goldamagynyň aýdyň subutnamasy boldy. Şol ugur milli ykdysadyýeti has-da döwrebaplaşdyrmaga we berkitmäge, raýatlaryň durmuş derejesini ýokarlandyrmaga gönükdirilendir.
Türkmenistanyň Baştutany gutlaglar we hoşniýetli arzuwlar üçin minnetdarlyk bildirip, döwletara türkmen-rus gatnaşyklarynyň ýokary derejesini hem-de netijeli häsiýetini kanagatlanma bilen belledi. Bu gatnaşyklar häzirki döwürde täze mazmun bilen baýlaşýar hem-de ikitaraplaýyn we köptaraplaýyn görnüşde sazlaşykly ösýär.
Prezidentler Gurbanguly Berdimuhamedow we Wladimir Putin söhbetdeşligiň dowamynda ikitaraplaýyn hyzmatdaşlygyň ileri tutulýan meselelerini ara alyp maslahatlaşyp, onuň esasy ugurlaryny anykladylar. Bu ugurlarda tagallalaryň birleşdirilmegi aýratyn bähbitli bolup durýar. Şunuň bilen baglylykda, söwda-ykdysady ulgamda we beýleki birnäçe ugurlarda özara bähbitli hyzmatdaşlygy işjeňleşdirmek, şol sanda Türkmenistanyň hem-de Russiýa Federasiýasynyň iri sebitleriniň, onuň esasy senagat, ylym-bilim we medeni merkezleriniň arasynda ýola goýlan gatnaşyklary giňeltmek üçin uly mümkinçilikleriň bardygy bellenildi.
Şunda söhbetdeşler türkmen-rus gatnaşyklarynyň esasyny düzýän we aýrylmaz bölegi bolup durýan ynsanperwer gatnaşyklary hemmetaraplaýyn giňeltmek barada pikirlerini beýan etdiler.
Şeýle hem taraplar özara gyzyklanma döredýän sebit we dünýä syýasatynyň möhüm meseleleri boýunça pikir alşyp, Bitarap Türkmenistanyň we Russiýa Federasiýasynyň geljekde hem abraýly halkara guramalaryň we düzümleriň çäklerinde netijeli gatnaşyklary dowam etmäge taýýardygyny bellediler.
Şeýle hem Prezident Wladimir Putin türkmen diplomatiýasynyň eýe bolan üstünligini belledi, BMG-niň Baş Assambleýasynyň 12-nji dekabry Halkara Bitaraplyk güni diýip yglan etmek hakynda Kararnamany kabul etmegi munuň aýdyň subutnamasy boldy, Russiýa bu resminamanyň awtordaşlarynyň biri hökmünde çykyş etdi.
Söhbetdeşligiň barşynda Türkmenistanyň Baştutany russiýaly kärdeşini ýurdumyza gelip görmäge çagyrdy.
Telefon gepleşiginiň ahyrynda Prezidentler Gurbanguly Berdimuhamedow we Wladimir Putin strategik hyzmatdaşlyk we uzak möhletlilik ýörelgelerinde guralýan döwletara gatnaşyklaryň mundan beýläk-de üstünlikli ösdüriljekdigine ynam bildirip, iki ýurduň dostlukly halklaryna abadançylyk we rowaçlyk arzuw etdiler.
http://www.turkmenhabargullugy.com/turkmenistanyn-prezidentinin-we-russiya-federasiyasynyn-prezidentinin-arasynda-telefon-arkaly-sohbetdeslik/
Kaydol: Kayıt Yorumları (Atom)


text:
Müňlerçe ysraýylly 27-nji maýda Tel-Awiwde proteste çykyp, palestin döwletiniň döremegine goldaw bildirdi. Olar “Iki döwlet, bir umyt” diýen şygar ýazylan plakatlary göterip çykdylar.
Protesti gurnaýjy, “Indi parahatçylyk” atly döwletden aýry guramanyň başlygy Avi Buskilanyň sözlerine görä, ýörişe çykanlar “eýelemegi, zorlugy we jynsparazlygy ornaşdyran hökümet tarapyndan umyt galdyrylmazlygyna” protest bildirdiler. Guramaçylar bu çäräniň Ysraýylyň palestin ýerlerini eýelemeginiň 50 ýyllygyna gabatlanyp gurnalandygyny aýtdylar.
"Ysraýyllylara, palestinalylara we tutuş dünýä Ysraýyl ilatynyň möhüm bir böleginiň okkupasiýa garşydygyny we iki döwlet çözgüdini isleýändigini subut etmegiň wagty geldi” diýip, Buskila aýtdy.
Palestin häkimiýetiniň prezidenti Mahmud Abbas protestçilere iberen habarynda “bilelikde we sazlaşykly, howpsuz we durnukly ýaşamagyň wagty geldi” diýdi.
Ysraýylyň oppozisiýadaky Zähmet partiýasynyň lideri Isaak Herzog hem ýygnanyşyga gatnaşdy.
Ysraýyl 50 ýyl mundan öň, goňşulykdaky arap döwletleri bilen bolan alty günlük uruş mahalynda Iordaniýadan Günbatar kenary we Gündogar Iýerusalimi basyp aldy. Soňy bilen ol Gündogar Iýerusalimi anneksiýa etdi, bu çäre halkara jemgyýetçiligi tarapyndan ykrar edilmedi.


text:
5 Eylül 2015 Cumartesi
Russiýa Weto Hukugynyň Çäklendirilmegine Garşy
Russiýa BMG-nyň Howpsyzlyk geňeşine agza ýurtlaryň weto hukugynyň jäklendirilmegi barada Fransiýa tarapyndan hödürlenen taslama garşy ses berdi.
Russiýanyň BMG-nyň ýanyndaky baş ilçisi Çurkin taslamany “populist” hökmünde analiz etdi.
Beýleki tarapdan Fransiýanyň 30-njy sentýabrda BMG-nyň Baş Assambleýasynyň çäginde bu mesele barada geçiriljek maslahata ýer eýeçiligini etmegine garaşylýar.
15 agzaly BMG-nyň Howpsyzlyk geňeşinde diňe hemişelik 5 agzanyň weto hukugy bar, weto hukugy bolmadyk beýleki 10 ýurt iki ýyl möhlet bilen agzalyga saýlanýar.
Kaydol: Kayıt Yorumları (Atom)


text:
Wiktor Gýugo
Wiktor Gýugo (1802-1885) - fransuz ýazyjysy (şahyr, kyssaçy, dramaturg),fransuz edebiýatynda romantizm akymynyň düýbüni tutujy. Fransuz akademiýasynyň agzasy (1941)
Beýik fransuz ýazyjysy Wiktor Gýugo Bezansonda dünýä inipdir.Kakasy -Napoleonyň serkerdesi Žozef Leopold Sigisber Gýugo we ejesi hanym Gýugo (gyz ady Sofi Fransuaz Trebýuşe de la Renodýe).
Ene-atasy aýrylyşan körpe Wiktor iki sany uly agasy bilen kä kakasynyň, kä ejesiniň ýanynda ýaşady, olar bir şäherden beýlekä, Fransiýadan kä Italiýa, kä Ispaniýa göçüp-gonýardy. Wiktor bäş ýaşynda kakasynyň harby polkuna ýazylypdyr.
Ýetginjekkä Wiktor Gýugo goşgulary hem-de latyn şahyrlaryndan eden terjimeleri bilen on sany depderi doldurypdyr, emma olary ýakypdyr.Ol wagtlar Wiktor Parižde, keramatly Margarita köçesindäki pansionda okaýardy.
Fransuz akademiýasy tarapyndan yglan edilen bäsleşikde ýaş Gýugo üç ýüz otuz dört setirden ybarat poemasy üçin Hormat hatyna mynasyp boldy. Tuluz akademiýasy «Genrih IV heýkeliniň dikeldilmegi» atly odasy üçin ony «Altyn liliýa» baýragy bilen sylaglapdyr.
Tizara Wiktor Gýugo agasy Abel bilen bile «Edebiýat konserwatory» ady bilen edebi žurnal neşir etmäge synanyşdy. Bir ýarym ýylyň dowamynda Wiktor bu žurnalda on bir tahallus bilen 112 sany makala, 22 sany goşgy çap etdirdi. Abel öz hasabyna Wiktoryň ilkinji kitabyny neşir etdirdi, ol «Odalar we başga goşgular» diýlip atlandyrylýardy.
Ömrüniň otuzynjy ýylynda Gýugo eýýäm «Gündogar äheňleri», «Güýz ýapraklary» atly goşgular ýygyndylarynyň, «Islandiýaly Gan» (W. Skottuň usulynda we iňlis gotiki romanynyň täsirinde) romanynyň, «Ölüme höküm edileniň iň ahyrky güni» powestiniň, «Kromwel», «Marion Delorm» (çap etmäge rugsat berilmedik) we «Ernani» atly dramalarynyň ýazarydy.
«Kromwel» atly dramasyna ýazan sözbaşysy edebiýatçylar tarapyndan «Romantizmiň manifesti» hökmünde biragyzdan ykrar edilen Wiktor Gýugo romantizmiň asyl özenini «hiç haçan rahatlyk bilmeýän, kä şatlanýan, kä nalaýan kalbyň geň howsalasy» hökmünde häsiýetlendiripdi.
1831-nji ýylyň başlarynda ol «Parižli Bibimerýemiň ybadathanasy» atly romanyny tamamlady. Gýugo bu kitabyny ilkinji nobatda «hyýaly göz öňüne getirmäniň, hokgabazlygyň we fantaziýanyň önümi» diýip häsiýetlendirdi. Ol bu roman üçin zerur bolan XV asyryň Pariži hakyndaky maglumatlary üç ýyllap toplapdy. Romanyň golýazmasyny neşirýata şertnamada belenilen iň ahyrky möhletde tabşyrdy. Ol wagt Gýugonyň eýýäm öýi, maşgalasy bardy we ol edebi zähmeti bilen her ýyl iň azyndan on bäş müň frank gazanmagyň arzuwyndady. Tiz wagtdan ol mundan has köp gazanyp başlady, ýöne her agşam ol ýadaman-ýaltanman, öz çykdajylaryny santime* (fransuz pul birligi) çenli hasaplaýardy.
1830-njy ýylyň iýun we 1848-nji ýylyň fewral aýlaryndaky rewolýusiýalaryň aralygynda Gýugo birnäçe täze şahyrana eserler toplumyny: goşgy bilen ýazylan «Korolyň güýmenjesi» dramasyny, kyssadaky üç dramasyny, Germaniýa baradaky oçerkler kitabyny («Reýn») tamamlapdy we soňra ady «Ýekirilenler» diýlip üýtgedilen «Garyplyk» romanyny ýazmaga oturdy.
1841-nji ýylyň 7-nji ýanwarynda Wiktor Gýugo akademiýa kabul edildi. Aradan ýedi ýyl geçenden soň, Parižiň VIII okrugynyň häkimligine saýlandy. Ol Kanun çykaryjy mejlisde Respublikanyň prezidenti, şazada Lui Bonaparty tankytlap çykyş etdi. Lui Bonapart imperatorlyk häkimligini ele almak maksady bilen, döwlet agdarylyşygyny amala aşyrandan soň, Gýugo tussag edilmek howpy abandy we ol galp pasport bilen Parižden Brýussele gaçyp gitmeli boldy. Şeýdip onuň uzak ýyllara çeken sergezdanlygy başlandy.
«Eger jahanda sürgün edilen üçin ajaýyp künjek bar bolsa, Jersini hem olaryň hataryna goşmak gerek... Men bu ýerde, deňziň kenaryndaky ak külbede mesgen tutundym. Öz penjirämden Fransiýany görýärin» diýip, Gýugo Normand adalarynyň Jersi diýilýän ýerindäki Marin-Terras öýünde ýazypdy. Bu ýazgysynda «ak külbe» diýip atlandyrýan öýünde ol üç ýyllap ýaşady. Beýleki fransuz emigrantlary bilen birlikde Jersiden çykarylan Wiktor Gýugo goňşy Gernsi adasynda ýerleşdi we «Syn etme» atly goşgular ýygyndysynyň galamhakyna Otwil-Haus atly öýüni satyn aldy.
Otwil-Hausdaky öýünde ol «Ýekirilenler» romanyny ýazyp tamamlady, «Asyrlaryň rowaýaty» atly göwrümli epopeýasy üçin birgiden goşgulary we poemalary ýazdy. Şeýle hem «Deňziň zähmetkeşleri (Jersiniň balykçylary hakynda) we «Gülýän adam» atly romanlaryny döretdi.
1870-nji ýylyň 5-nji sentýabrynda Fransiýa Respublika hökmünde jar edilen dessine Gýugo Pariže dolanyp bardy. Parižiň Demirgazyk demir ýol menzilinde ony mähelle «Marselýezany» aýdyp we «Ýaşasyn Fransiýa! Ýaşasyn Gýugo!» diýen şatlykly gykylyk bilen garşylady. Tiz wagtdan Gýugo Milli mejlisiň deputatlygyna saýlandy.
«Togsan üçünji ýyl» atly soňky romanyny özüniň Jersidäki öýüne gaýdyp gelip tamamlan Gýugo onuň galamhakyna Parižden özi, agtyklary we gelinleri üçin uly mülk satyn aldy.
Şol wagt onuň aýaly-da, ogullary-da, uly gyzy-da aradan çykypdy. Onuň körpe gyzy bolsa akyl taýdan näsaglaryň hassahanasyna ýerleşdirilipdi. Gýugo agtyklary Žoržy hem Žannany diýseň eý görerdi we olara «Ata bolmak sungaty» atly goşgular toplumyny bagyşlapdy.
Ýakynlarynyň güwä geçmegine görä, Wiktor Gýugo ölüm ýassygynda ýatyrka şeýle diýipdir: «Günüň ýagtylygy bilen gijäniň tümlüginiň arasynda tutluşyk gidýär... en garaňkyda ýagtylygy görýärin». Bu ýazyjynyň iň ahyrky sözleri bolupdyr...
1885-nji ýylyň iýunynda san-sajaksyz märeke onuň tabydyny Ýyldyz meýdanyndan Panteona deňiç göterip äkitdi. Hormat garawulynyň ýanyndaky ak bägüllerden edilen gülhalkalar bilen bezelen, başga hiç hili kaşaňlyk bolmadyk gara tabyt arabasynyň gapdalynda on iki sany ýaş şahyr durdy. Öz wesýetnamasynda Wiktor Gýugo şeýle ýazypdyr: «Elli müň franky mätäçlere miras galdyrýaryn. Tabydymy gonamçylyga garyplara niýetlenen arabada äkitmeklerini isleýärin. Ybadathanalarda ruhum üçin doga okamaklaryndan ýüz öwürýärin. Hemmeleriň maňa doga-dileg etmegini haýyş edýärin. Taňra ynanýaryn. Wiktor Gýugo».
"Dünýä edebiýaty" žurnalyndan


text:
Meksikada howa şarlary festiwaly geçirildi
Meksikanyň Leon şäherinde her ýyl geçirilýän howa şarlary festiwaly şu ýyl has hem gyzykly geçdi
Şu ýyl 16-njy gezek geçirilýän festiwala 23 ýurdyň wekilleri gatnaşdylar.
Her ýyl geçirilýän we 3 gün dowam edýän festiwal şäheriň iň uly seýilgahleriniň birinde geçirilýär.
Festiwalyň geçirilýän ýeriniň kölüň golaýynda bolmagy howa şarlarynyň has hem öwüşgin döretmegine sebäp bolýar.
Festiwalyň çäginde konsertler hem berilýär.
Festiwalda howa şerlary irden we agşam bolmak bilen her gün 2 gezek uçurylýar.


text:
Habarlar 25 ýanwar 2018
Resmi habar
Sapardurdy Toýlyýew wise-premýer hem-de Keselleriň ýaýramagyna garşy göreşýän adatdan daşary toparynyň başlygy wezipelerinden boşadyldy
* * * Türkmenistanyň Prezidentiniň Karary bilen, Sapardurdy Toýlyýew Türkmenistanyň Keselleriň ýaýramagyna garşy göreşýän adatdan daşary toparynyň başlygy wezipesinden boşadyldy.
Ykdysadyýet
Ekizek ýatagyndaky täze gözleg skwažinasyndan nebtiň we gazyň senagat akymy alyndy
Häzirki wagtda ygtyýarynda ýokary öndürijilikli enjamlar bolan müdirligiň işgärleri Ekerem-Gögerendag zolagynda gözleg-agtaryş işleriniň çägini giňeldýärtler, ol ýerde geologlaryň çaklamasyna görä, nebitdir gazyň baý ýataklary bar. Ekizek ýatagyndaky taslama çuňlugy 3600 metr 16-njy gözleg skwažinasy munuň aýdyň subutnamasy boldy. Burawlaýyş döwri 3400 metr çuňlukdan nebitiň we gazyň senagat akymy alyndy.
Hyzmatdaşlyk
Aşgabatda Halkara talyp sporty federasiýasy bilen hyzmatdaşlygyň ugurlary ara alnyp maslahatlaşyldy
Daşary syýasat edarasynyň saýtynda habar berlişi ýaly, duşuşygyň barşynda talyp sporty ulgamynda hyzmatdaşlygyň ugurlary ara alnyp maslahatlaşyldy. Taraplar ýurdumyzyň degişli sport gurluşlarynyň FISU bilen gönüden-göni gatnaşyklary ýola goýmalydygy barada pikir aýtdylar. DIM-niň wekilleri bu meselede ýardam etmäge taýýardyklaryny bellediler.
Wakalaryň jümmüşinde
Hormatly Prezidentimiz Gurbanguly Berdimuhamedow ýurdumyzyň Ylymlar akademiýasynyň umumy ýygnagyna gatnaşdy
Ylym ulgamyna Türkmenistanda ýurdumyzyň ylmy-tehniki kuwwatyny artdyrmagyň we döwrebaplaşdyrmagyň möhüm şerti hökmünde garalýar. Mälim bolşy ýaly, döwletimizi ösdürmegiň durmuş-ykdysady konsepsiýasynda çuňňur ylmy-usulyýet bilimlerine hem-de giň tejribä esaslanýan innowasion ykdysadyýete möhüm orun berilýär.


text:
TurkmenNews- Bugün Başkent Aşkabat’ta Türkmen-Türk ortak bilimsel konferans gerçekleştirildi.
TurkmensNews- Bu zawod, elbetde, Türkmenbaşy Halkara deňiz portunyň esasy aýratynlyklarynyň biri. Ozal Hazaryň türkmen kenarynda diňe kiçi gämileri abatlamak mümkin ...
Hormatly Prezidentimiz Gurbanguly Berdimuhamedow 1-njy dekabrda bolan Ministrler Kabinetiniň mejlisinde yklymyň magistral ýollarynyň çatrygynda ýerleşýän Türkmenistanyň çäk ýagdaýynyň atrykmaçlygynyň ýurdumyza ...
Türkmen-awstriýa bilelikdäki toparyň bilelikdäki 9-njy mejlisi geçirildi. Mejlise birnäçe ministrlikleriň hem-de pudak edaralarynyň, ýurdumyzyň Senagatçylar we telekeçiler birleşmesiniň ýolbaşçylary, Ykdysadyýet, ...
Şu gün “Arçabil” myhmanhanasynyň mejlisler zalynda Türkmen-awstriýa işewürler maslahaty geçirildi. Onuň işine gatnaşmak üçin Awstriýanyň döwlet edaralarynyň hem-de energetika, maşyngurluşyk, ...
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow 5-nji dekabrda Döwlet howpsuzlyk geňeşiniň göçme mejlisini geçirdi. Mejlisde ...
© All Right Reserved by Turkmens News


text:
3 Mart 2017 Cuma
Türkmenistanyň Prezidenti Karara Gol Çekdi
Berkarar döwletimiziň bagtyýarlyk döwründe ýurdumyzy bagy-bossanlyga öwürmek, tokaý zolaklaryny döretmek we ekilen bag nahallaryna talaba laýyk ideg etmek, şeýle hem Türkmenistanyň Prezidentiniň 2017-nji ýylyň 13-nji ýanwarynda çykaran 15080-nji kararyny ýerine ýetirmek maksady bilen, Türkmenistanyň Prezidenti Karara gol çekdi. Resminama laýyklykda, ýurdumyzda 2017-nji ýylyň 18-nji martynda bag ekmek boýunça ählihalk ýowaryny geçirmek bellenildi we ministrliklere, pudak edaralaryna, welaýatlaryň hem-de Aşgabat şäheriniň häkimliklerine bag ekmek boýunça ählihalk ýowarynyň ýokary guramaçylykly geçirilmegini üpjün etmek tabşyryldy.
Kaydol: Kayıt Yorumları (Atom)


text:
Eýran özüniň Bahreýniň esasy nebit geçirijisiniň partlamagynyň we ot almagynyň arkasynda durandygy barada aýdylýanlary ret etdi we bu aýyplamany “esassyz we arzan” diýip häsiýetlendirdi.
Bahreýn häkimiýetleri “munuň ýaly bolgusyz we galp beýanatlary etmegiň hem-de şeýle çagaçyl günälemek oýunlarynyň zamanynyň geçendigini bilmeli” diýip, Eýranyň Daşary işler ministrliginiň sözçüsi Bahram Ghassemi 12-nji noýabrda eden beýanatynda aýtdy.
Bahreýniň içeri işler ministri Şeýh Raşid bin Abdullah al-Khalifa biraz öň 10-njy noýabr güni giçlik Buri obasynyň golaýynda nebit geçirijiniň partladylmagyny “terrorçylygyň howply akty” diýip atlandyrypdy.
"Ýurduň ýakyn döwürde şaýat bolan terrorçylyk aktlary Eýranyň göni aragatnaşyklary we görkezmeleri arkaly amala aşyrylýar” diýip, Khalifa 11-nji noýabrda eden beýanatynda aýtdy.
Birnäçe bina zyýan ýetiren partlamanyň jogapkärçiligini hiç bir topar öz üstüne almady.
Bahreýniň Içeri işle ministrligi zarba urlan geçirijiden akýan nebitiň togtadylandygyny we ýangynyň kontrol astyna alnandygyny aýtdy.
Saud Arabystanynyň Energiýa ministrligi patyşalygyň öz desgalarynyň ählisinde howpsuzlyk çärelerini berkidýändigini aýtdy.
Bahreýn öz ulanýan nebitiniň köp bölegibabatynda esasan goňşulykdaky Saud Arabystanyndan gelýän geçirijä daýanýar.


text:
27 Mart 2015 Cuma
Prezidentimiz Belarusyň Milli Ýygnagynyň Başlygyny Kabul Etdi
Türkmenistanyň Prezidenti Gurbanguly Berdimuhamedow Belarus Respublikasynyň Milli ýygnagynyň Respublika Geňeşiniň Başlygy Mihail Mýasnikowiçi kabul etdi. Ol öz ýurdunyň wekiliýetine ýolbaşçylyk edip Türkmenistana geldi.
Myhman wagt tapyp kabul edendigi üçin hoşallyk bildirdi we Türkmenistana ýene-de gelmäge dörän mümkinçilik üçin örän şatdygyny aýdyp, döwlet Baştutanymyza Belarus Respublikasynyň Prezidenti Aleksandr Lukaşenkonyň salamyny hem-de ähli türkmen halkyna abadançylyk we rowaçlyk baradaky arzuwyny ýetirdi. Şunda Belarusuň ýurdumyz bilen dostluk we oňyn hyzmatdaşlyk gatnaşyklaryna ygrarlydygy tassyklanyldy. Şol gatnaşyklar bolsa soňky ýyllarda ikitaraplaýyn, şeýle hem köptaraplaýyn görnüşde, şol sanda GDA-nyň we abraýly halkara guramalarynyň hem-de düzümleriniň çäklerinde ep-esli işjeňleşdirildi we täze many-mazmun bilen baýlaşdyryldy. Nygtalyşy ýaly, Belarusda şu ýyl özüniň hemişelik bitaraplyk derejesiniň 20 ýyllygyny belläp geçýän Türkmenistanyň döredijilikli daşary syýasatyna Belarusda ýokary baha berilýär.
Milli Liderimz Gurbanguly Berdimuhamedow Belarus Respublikasynyň Prezidentine we halkyna mähirli salamyny beýan edip, ilki başdan özara hormat goýmak we birek-birege ynanyşmak, uzakmöhletleýinlik, özara bähbitlilik esasynda guralýan türkmen-belarus hyzmatdaşlygynyň okgunly ösýändigini kanagatlanmak bilen belledi. Döwlet Baştutanymyzyň belleýşi ýaly, Türkmenistan hem öz tarapyndan däp bolan döwletara gatnaşyklaryny hemmetaraplaýyn giňeltmäge we çuňlaşdyrmaga ygrarlydyr. Şol gatnaşyklar bolsa dürli ulgamlarda netijeli gatnaşyklary mundan beýläk-de ösdürmek üçin köpýyllyk tejribä hem-de ägirt uly kuwwata eýedir. Hormatly Prezidentimiz Gurbanguly Berdimuhamedow ýurdumyzyň halkara başlangyçlaryny hemişe goldaýandygy üçin Belarus Respublikasynyň adyna minnetdarlyk sözlerini aýdyp, belarusly hyzmatdaşlary Türkmenistanyň Bitaraplygynyň 20 ýyllygy mynasybetli dabaralara gatnaşmaga çagyrdy.
Duşuşygyň barşynda döwlet Baştutanymyz we myhman ýokary derejede ozal gazanylan ylalaşyklary iş ýüzünde durmuşa geçirmek babatda türkmen-belarus hyzmatdaşlygynyň geljegi barada pikir alyşdylar. Şunuň bilen baglylykda, köp ugurlarda, şol sanda söwda-ykdysady, ulag, oba hojalygy senagat, hususan-da, gaýtadan işleýän, dokma we himiýa senagatynda, oba hojalyk toplumy we beýleki pudaklar üçin döwrebap tehnikalary we enjamlary ibermek ulgamlarynda, derman senagatynda netijeli gatnaşyklary ösdürmek üçin amatly mümkinçilikleriň bardygy bellenildi. Iki ýurduň döwlet ösüşiniň ileri tutulýan ugurlaryny nazara almak bilen, ylmy-tehniki ulgamda hem özara gatnaşyklar üçin oňat mümkinçilikler açylýar.
Söhbetdeşligiň barşynda möhüm bilelikdäki taslamany—Lebap welaýatynyň Köýtendag etrabynda kaliý dökünlerini öndürýän Garlyk dag-magdan kombinatyny gurmak taslamasyny durmuşa geçirmegiň meselesi uly gyzyklanma bildirilip ara alnyp maslahataşyldy. Şol ýerde kaliý duzlarynyň baý ýatagy ýerleşýär. Myhmanyň habar berşi ýaly, Türkmenistana şu saparynyň maksatnamasynyň çäklerinde ol bu iri düzümleýin desganyň gurluşyk meýdançasyna baryp görüp, ägirt uly täze senagat desgasyndaky işleriň ýagdaýy bilen tanyşdy. Myhman belarusly hyzmatdaşlaryň öz üstlerine alan borçnamalaryna ygrarlydyklaryny tassyklap, ähli işleri ýokary hil derejesinde amala aşyrmak maksadynda hemme tagallalary etjekdiklerini nygtady.
Mälim bolşy ýaly, Türkmenistan milli ykdysadyýet üçin düýbünden täze bolan dag-magdan pudagyny döretmek, ýurduň baý serişdeler kuwwatyndan has netijeli peýdalanmak, içerki we daşarky bazarlarda bäsdeşlige ukyply önümleriň çykarylyşyny artdyrmak babatda bu ägirt uly senagat toplumynyň guluşygyna uly ähmiýet berýär. Şunuň bilen baglylykda, bu giň möçberli taslamanyň amala aşyrylmagynyň umumy abadançylygyň maksatlaryna laýyk gelýän üstünlikli türkmen-belarus hyzmatdaşlygynyň aýdyň mysaly bolup durýar.
Döwletara gatnaşyklar baradaky gürrüňiň dowamynda milli Liderimiz we myhman ikitaraplaýyn hyzmatdaşlygy berkitmekde dürli derejede özara saparlaryň we wekiliýetleri yzygiderli alyşmagyň möhüm ornuny nygtadylar. Şunuň bilen baglylykda, hormatly Prezidentimiz we Belarus Respublikasynyň Milli ýygnagynyň Respublika Geňeşiniň Başlygy türkmen-belarus gatnaşyklarynyň möhüm bölegi bolan parlamentara gatnaşyklaryny mundan beýläk-de ösdürmegiň möhümdigini bellediler.
Şunuň bilen birlikde, gumanitar ulgamda, şol sanda bilim we ýokary hünärli işgärleri taýýarlamak, medeniýet we sungat, şeýle hem sport we syýahatçylyk ulgamlarynda hyzmatdaşlygyň netijeli häsiýete eýedigi nygtaldy.
Duşuşygyň ahyrynda hormatly Prezidentimiz Gurbanguly Berdimuhamedow we Belarus Respublikasynyň Milli ýygnagynyň Respublika Geňeşiniň Başlygy Mihail Mýasnikowiç iki dostlukly ýurduň we halklaryň bähbidine türkmen-belarus gatnaşyklarynyň mundan beýläk-de okgunly ösdüriljekdigine ynam bildirdiler.
***
Türkmenistanyň Mejlisinde we Hökümetinde Belarus Respublikasynyň Milli ýygnagynyň Respublika Geňeşiniň Başlygy Mihail Mýasnikowiçiň ýolbaşçylygyndaky wekiýliet bilen duşuşyklar geçirildi. Döwletara gatnaşyklarynyň möhüm ugry hökmünde ikitaraplaýyn parlamentara gatnaşyklaryny pugtalandyrmagyň we işjeňleşdirmegiň meseleleri, şeýle hem ikitaraplaýyn hyzmatdaşlygyň ileri tutulýan ugurlary ara alnyp maslahatlaşyldy.
Belarus Respublikasynyň Milli ýygnagynyň Respublika Geňeşiniň Başlygynyň ýolbaşçylyk edýän belarus wekiliýetiniň saparynyň maksatnamasynyň çäklerinde "MAZ" açyk paýdarlar jemgyýetiniň hyzmatlar merkeziniň gurluşyk meýdançasyna, Belarus Türkmen söwda öýüne baryp görmek hem meýilleşdirilýär. Şunuň bilen birlikde, belarusly hyzmatdaşlar üçin medeni maksatnama göz öňünde tutuldy. Myhmanlar türkmen paýtagtynyň ajaýyp ýerleri bilen tanşarlar.
Kaydol: Kayıt Yorumları (Atom)


text:
Seljuk beg
Umumy[üýtget | edit source]
Oguz türkmenleriniň kynyk boýundan bolan Dukak begiň ogly Seljuk beg, Oguz ýabgu döwletiniň goşun serkerdesidir. Doglan wagty - X asyryň başlary bolup, ölen wagty - 1009-njy ýyl hasaplanýar. Hytaýdan başlap Ýewropa, Afrika çenli, Hindi okeanyndan başlap Altaýa çenli bolan ýerleri içine alan Beýik seljuklaryň döwleti atly uly bir imperatorlygy guran hökümdarlar Seljuk begiň nebereleridir. Beýik seljuklar döwleti 1038-nji ýylda guruldy we 1157-nji ýylda parçalandy


text:
5-nji maýda Türkmenistanyň döwlet eýeçiligindäki habar agentligi II Jahan urşunda gazanylan ýeňşiň 73 ýyllygy mynasybetli Aşgabat şäher häkimliginiň “Mekan” köşgünde urşuň yzynda galanlary hormatlamak dabarasynyň geçirilendigini hem-de uruş weteranlaryna prezidentiň adyndan pul sylaglarynyň, gymmat bahaly sowgatlaryň gowşurylandygyny habar berdi.
Читайте также на русском
Döwlet habar gullugynyň maglumatlaryna görä, uruş weteranlarynyň, ýaryny urşa ugradan eneleriň, ministrlikleriň, harby we hukuk goraýjy edaralaryň hem-de beýleki döwlet gurluşlarynyň wekilleriniň gatnaşmagynda geçirilen dabarada çykyş edenler “ýaşuly nesil hakynda yzygiderli alada edýändigi, urşa gatnaşanlaryň maşgalalaryna hemişe üns berýändigi üçin” Türkmenistanyň prezidenti Gurbanguly Berdimuhamedowa hoşallyk sözlerini aýdypdyrlar.
Habarda weteranlara gowşurylan pul sylaglarynyň hem-de gymmat bahaly sowgatlaryň möçberi aýdyňlaşdyrylmaýar. Geçen ýyl Türkmenistanda uruş weteranlary 9-njy maý mynasybetli 200 manat pul sowgatlary bilen sylaglanypdy. Türkmenistanyň Merkezi bankynyň kursy boýunça 1 amerikan dollary 3.5 manada barabardyr.
Geň ýeri, TDH-nyň rus dilinde çap eden degişli resmi habarynda II Jahan urşy “Welikaýa Oteçestwennaýa woýna”, ýagny “Beýik Watançylyk urşy” diýlip ýatlanýar, ýöne şol bir habaryň türkmen dilindäki wersiýasynyň giriş bölüminde bu pajygaly gyrgynçylyga “1941—1945-nji ýyllaryň urşy” diýlip, rus dilindäki habaryň giriş bölüminiň mazmunyndaky ““Welikaýa Oteçestwennaýa”, ýagny “Beýik Watançylyk” sözi agzalmaýar.
Ýöne, Türkmenistanyň prezidentiniň ýeňşiň 73 ýyllygy mynasybetli watandaşlaryna 9-njy maýda iberen gutlagynyň rus dilindäki wersiýasynda-da, onuň türkmen dilindäki terjimesinde-de II Jahan urşuna “Beýik Watançylyk urşy” diýilýär.
Bellemeli ýeri, Türkmenistanyň döwlet metbugatynda bu ýyl soňky bäş ýylyň dowamynda ilkinji gezek II Jahan urşunda gazanylan ýeňiş “Beýik Watançylyk urşunda gazanylan Ýeňiş” diýlip agzaldy.
Geçen ýyl Azat Ýewropa/Azatlyk Radiosynyň binýadyndaky “Current Time” proýekti ozalky SSSR-iň düzümine girýän ýurtlarda ýeňiş güni mynasybetli weteranlara gowşurylan pul sowgatlarynyň möçberini deňeşdirip, maglumat taýýarlapdy. Şonda Gazagystan her bir weterana 1570 dollar möçberinde pul sowgadyny gowşuryp, beýleki ýurtlardan tapawutlanypdy. 2017-nji ýylda Türkmenistan öz weteranlarynyň her birini 26 dollar möçberinde pul sowgady bilen sylaglap, proýektiň taýýarlan sanawynda iň soňky orny eýeläpdi.
Bu ýyl Gazagystan öz weteranlaryna ýeňiş güni mynasybetli 300 dollardan 1350 dollar aralygynda sylag gowşurdy. Pul sowgatlarynyň möçberi ýurduň regionlaryna görä üýtgeýär.
Türkmenistanyň Garaşsyzlyk ýyllarynyň dowamynda ilkinji gezek bu ýyl 9-njy maý “iş güni” yglan edildi.
Ýurduň resmi metbugatynda çap edilen habarlarda baýramçylyk mynasybetli baýrak gowşurylan weteranlaryň sany agzalmaýar. Şol bir wagtyň özünde, urşa gatnaşan türkmenistanlylaryň umumy sany hem agzalmaýar.
“Hronika Türkmenistan” neşiri ýurduň döwlet teleýaýlymlarynda görkezilen telereportažlara salgylanyp, 36 weteranyň sylaglanandygyny habar berdi.
“Döwlet telewideniýesinde görkezilen telereportažda biz bary-ýogy 36 weterany gördük. Olaryň altysy Aşgabatdan, dördüsi Ahal welaýatyndan, üçüsi Balkan welaýatyndan, ýedisi Daşoguz welaýatyndan, ýedisi Lebap we dokuzysy Mary welaýatyndan” diýip, neşir ýazýar.
Käbir maglumatlara görä, Türkmenistanda 2013-nji ýyla çenli müňe golaý uruş weterany ýaşaýardy.


text:
Guş dili ÝUNESKO-nyň medeni miras sanawyna alyndy
Türkiýäniň milli baýlyklaryndan ýene-de biri dünýäniň konkret däl medeni mirasy hökmünde bellige alyndy
Türkiýäniň Garadeňiz welaýatynda ulanylýan guş dili BMG-nyň Bilim, Ylym we medeniýet guramasy ÝUNESKO-nyň medeni miras sanawyna alyndy.
Türkiýäniň milli baýlyklaryndan ýene-de biri dünýäniň konkret däl medeni mirasy hökmünde bellige alyndy.
Gündogar Garadeňiz welaýatynyň çuň jülgeleriniň arasynda ýaňlanýan we sebitiň ýaşaýjylarynyň biri-biri bilen düşnüşmeginde esasy rol oýnaýan, il arasynda “guş dili” hökmünde bilinýän ýüzlerçe ýyllyk “sykylyk sesi” ÝUNESKO-nyň medeni miras sanawyna alyndy.
Döwrümizdäki dewrebap tehnalogiýalar sebäpli ýitmegiň bäri ýanyna çenli gelen aragatnaşyk ulgamy, ÝUNESKO-nyň Günorta Koreýada geçirlen maslahatyna sanawa degişli edildi.
Sykylyk diliniň sanawa alynmagy üçin 2016-njy ýylda ýüz tutulypdy.


text: Isa Mesih: “Habardar boluň! Özüňizi her hili betnebislikden goraň, çünki biriniň ýaşaýşy onuň mal-mülküniň bollugyna bagly däldir” diýdi. Olara bir tymsal aýtdy: “Bir baý adamyň ýeri bol hasyl berýär. Ol adam: “Näme etsemkäm? Hasylym goýmaga jaýym ýok” diýip içini gepledýär. Onsoň şeýle diýýär: “Şeýle ederin: ammarlarymy söküp, ulurak ammarlar salaryn-da, bütin gallamy, bar zadymy şol ýere ýygnap, özüme: Eý janym, köp ýyl üçin ýygnalan birtopar zadym bar, dynjyňy al, iý, iç, keýp çek” diýerin. Emma Hudaý oňa: “Eý akmak! Edil şu gijäniň özünde janyň senden alnar. Onsoň taýarlan zatlaryň kime galar?…Bütin dünýäň eýesi bolup janyňy ýitirseň saňa näme peýda” diýýar. Hudaýyň nazarynda baý bolman özi üçin döwlet ýygnaýan adamyň ýagdaýy şeýledir”. Injil


text:
Birža söwdalarynda nebit we dokma önümleri öňdeligi eýeledi
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 29-sy hasaba alyndy.
Daşary ýurt walýutasyna Beýik Britaniýadan, Birleşen Arap Emirliklerinden, Owganystandan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen uçar kerosinini we gidroarassalanan dizel ýangyjyny satyn aldylar. Bulardan başga-da, daşary ýurt walýutasyna dürli görnüşli dokma önümleri, nah ýüplük, hojalyk pamygy we pagta süýümi ýerlenildi. Satyn alan ýurtlar: Russiýa, Şweýsariýa, Birleşen Arap Emirlikleri, Türkiýe, Gyrgyzystan, Ukraina. Geleşikleriň umumy bahasy ABŞ-nyň 38 million 316 müň dollaryndan gowrak boldy.
Manat serişdelerine Russiýanyň, Beýik Britaniýanyň, Şweýsariýanyň, Niderlandlaryň we beýleki ýurtlaryň işewürler toparlarynyň wekilleri jemi bahasy 6 million 218 müň manatlykdan gowrak bolan pagta ýagyny we nah ýüplügi satyn aldylar.


text:
15-nji aprelde Türkmenistanyň Prezidenti Gurbanguly Berdimuhamedow paýtagtymyz boýunça iş saparyny amala aşyrdy, onuň barşynda milli Liderimiz ýurdumyzyň Awtomobil sporty merkezine bardy we Aşgabadyň täze gurulýan binalarynyň birnäçesindäki işleriň ýagdaýy bilen tanyşdy.
Irden döwlet Baştutanymyz dikuçarda Aşgabadyň demirgazyk böleginde ýerleşýän ýurdumyzyň Awtomobil sporty boýunça desgalar toplumyna geldi. Bu ýerde milletiň Liderini Türkmenistanyň harby we hukuk goraýjy edaralarynyň ýolbaşçylary garşyladylar.
Türkmenistanyň Prezidenti Awtomobil sporty merkezindäki awtoulaglaryň görnüşleri, olaryň häsiýetnamalary, şeýle hem merkeze gelip gowşan sport awtomobilleri bilen tanyşdy.
Merkeze baryp görmeginiň barşynda hormatly Prezidentimiz Gurbanguly Berdimuhamedow sport welosipedinde aýlanyp, ajaýyp taýýarlygyny we ussatlygy görkezdi. Döwlet Baştutanynyň göreldesine eýerip, ýurdumyzyň harby we hukuk goraýjy edaralarynyň ýolbaşçylarynyň ählisi Awtomobil sporty merkeziniň ýodajyklary bilen welosipedde aýlandylar.
Harby we hukuk goraýjy edaralaryň ýolbaşçylaryna ýüzlenmek bilen, milletiň Lideri harby gullukçylaryň arasynda sportuň dürli görnüşlerini ösdürmegiň, şahsy düzümiň arasynda yzygiderli sport ýaryşlaryny geçirmegiň we ähli degişli meseleleri berk gözegçilikde saklamagyň möhümdigini belledi.
Berkarar döwletimiziň bagtyýarlyk döwründe raýatlarymyzyň saglygyny goramagyň Türkmenistanyň döwlet syýasatynyň ileri tutulýan ugurlarynyň biridigini aýtmak bilen, döwlet Baştutany her bir bölümde sportuň dürli görnüşleri boýunça toparlary döretmegiň, bu işlere harby gullukçylaryň we hukuk goraýjy edaralaryň işgärleriniň işjeň gatnaşmaklarynyň möhümdigini aýtdy. Soňky ýyllarda welosiped sporty bilen meşgullanýan ýaşlaryň sanynyň barha artýandygyny kanagatlanmak bilen belläp, Prezident Gurbanguly Berdimuhamedow bu ugurda netijeli işleri dowam etmegiň möhümdigine ünsi çekdi.
Şunuň bilen baglylykda, ýurdumyzda aprel aýynda “Sagdynlyk we bagtyýarlyk” atly köpçülikleýin bedenterbiýe-sport we jemgyýetçilik – medeni çäreleriň biraýlygynyň geçirilmeginiň ähmiýeti barada aýtmak bilen, milletiň Lideri welosiped sporty bilen meşgullanýan ýaş türkmenistanlylaryň, harby gullukçylaryň we türgenleriň öz ussatlyklaryny yzygiderli kämilleşdirmegi we ýokarlandyrmagy üçin ähli zerur şertleriň döredilmeginiň zerurdygyny belledi.
Awtomobil sporty barada aýdylanda bolsa, ýurdumyzyň ähli sebitlerinde, şeýle hem harby we hukuk goraýjy edaralaryň şahsy düzüminiň arasynda ony ösdürmek üçin degişli çäreleriň geçirilmeginiň möhümdigini belledi.
Soňra milletiň Lideri bu ýerde görkezilýän sport ulaglaryny synlady. Bellenilişi ýaly, Awtomobil sporty merkezi üçin yzygiderli ýagdaýda täze ulaglar satyn alynýar, bu bolsa awtomobil sporty bilen meşgullanmak isleýän ýaşlaryň sanynyň artmagyny şertlendirýär.
Bu ýerde sport ulaglarynda türgenleşik geçirildi.
Görkezilýän häzirkizaman ulaglaryň arasynda daşary ýurtly belli öndürijileriň elektrik energiýasynda işlemäge ukyply elektrokarlary bar. Awtomobilleriň esasy aýratynlygy – olaryň oňyn ekologiýa görkezijileridir.
Bu awtomobiliň esasy tehniki häsiýetnamalary we artykmaçlyklary bilen gyzyklanyp, döwlet Baştutany Awtomobil sporty merkeziniň ýollary boýunça elektrokary sürüp aýlaw etdi.
Prezident Gurbanguly Berdimuhamedow sport ulagyny sürmegi tamamlandan soň, ýurdumyzyň içeri işler ministri I.Mulikowa ekologiýa taýdan arassa bu ulagy ýurdumyza getirmek, mahabatlandyrmak we köpçülikleýin ulanmak bilen baglanyşykly meseleleri öwrenmegi tabşyrdy.
Türkmenistanyň Prezidenti paýtagtymyz boýunça dikuçarda uçuşyny dowam edip, şäherimiziň dürli künjeklerinde alnyp barylýan işleri synlady. Döwlet Baştutanynyň dikuçary paýtagtymyzyň demirgazyk künjeginden öwrüm etdi. Täze iri gurluşyk binalarynyň hatarynda Halkara howa menzilini görkezmek bolar. Bu desgalar toplumynyň birinji nobatdakysy eýýäm ulanmaga berildi. Dünýäniň öňdebaryjy önüm öndürijileriniň iň häzirkizaman enjamlary bilen üpjün edilýän täze howa menzilinde önümçilik-dolandyryş gullugy, işgärler we ýolagçylar üçin ähli zerur şertler dörediler.
Döwlet Baştutany guş uçar belentlikden şeýle hem Aşgabatda gurulýan we ulanmaga tabşyrylan köçeleri, estakada awtomobil köprülerini synlady. Dünýäniň iň ösen şäherleriniň biri hökmündäki öz derejesini ynamly berkidýän Paýtagtymyzyň binagärlik keşbi gün-günden gözelleşýär.
Aşgabadyň etraplarynda gurluşyk we abadanlaşdyryş işlerine, gök zolaklaryň döredilmegine aýratyn ähmiýet berilýär. Milli Liderimiz dikuçardan paýtagtymyzy ösdürmegiň 13-nji tapgyrynda gurluşygy dowam edýän desgalarda işleriň alnyp barlyşy bilen tanyşdy, şunda Türkmenistanyň Senagatçylar we telekeçiler birleşmesine möhüm orun degişlidir.
Aşgabadyň bu künjeginde dürli maksatly desgalar, aýratyn-da, ýokary amatly ýaşaýyş jaýlary, söwda we hyzmatlar ulgamyna degişli binalar gurulýar, köçeler, seýilgäh zolaklary abadanlaşdyrylýar.
Soňra döwlet Baştutany paýtagtymyzyň günorta böleginde bina edilýän desgalarda işleriň barşy, olaryň aýratynlyklary bilen gyzyklanyp, bu ýerde gurulýan Mejlisler merkeziniň, gurluşygy tamamlaýjy tapgyra gadam basan “Abadançylyk” binasynyň ýanyna geldi. Bu özboluşly desga paýtagtymyzyň bu künjeginiň gözelligini has-da artdyrdy.
Bellenilişi ýaly, “Abadançylyk” binasy Türkmenistanyň Bitaraplygynyň 20 ýyllyk baýramyna mynasyp sowgadyň özboluşly nyşanydyr. Onuň umumy beýikligi 47 metrdir. Desganyň ýokarsynda kepderiler bilen Ýer şarynyň şekili oturdylypdyr.
Bu çeper - binagärlik toplumy Türkmenistanyň hemişelik bitaraplyk derejesinden gelip çykýan parahatçylyk, hoşniýetli goňşuçylyk we oňyn hyzmatdaşlyk gatnaşyklaryna ygrarlydygyny alamatlandyrýar. Prezident Gurbanguly Berdimuhamedowyň tagallasy bilen, Türkmenistanda durmuşa geçirilýän parahatçylyk söýüjilikli döredijilikli syýasaty alamatlandyrýan zeýtun şahajyklary binanyň keşbine özboluşly bezeg berýär.
Şeýle hem milletiň Lideri paýtagtymyzyň dürli künjeklerinde gurlan şunuň ýaly köpsanly binalar bilen birlikde, “Abadançylyk” binasynyň açylyş dabarasyny Aşgabat şäheriniň gününiň bellenilýän senesinde, 25-nji maýda guramagyň maksadalaýyk boljakdygyny aýtdy.
Türkmenistanyň Prezidenti bu ýerde gurluşygy alnyp barylýan desgalardaky işleriň barşy, ýol işleri bilen tanşyp, ýerasty geçelgäniň bezeg aýratynlyklary bilen gyzyklandy.
Türkmenistanyň Prezidenti paýtagtymyzy ösdürmek boýunça işlenip taýýarlanylan maksatnamalaryň durmuşa geçirilmegine, ýurdumyzyň baş şäherinde geçirilýän işleriň amala aşyrylmagyna döwrüň talaplaryna laýyklykda ýokary jogapkärçilikli çemeleşmegiň möhümdigini belläp, hemmelere öňde goýlan wezipeleri çözmekde üstünlikleri arzuw etdi we bu ýerden ugrady.


text:
Berkarar döwletimiziň bagtyýarlyk döwründe hormatly Prezidentimiziň öňdengörüjilikli syýasatynyň netijesinde, ýurdumyzda alnyp barylýan gurluşyk işleri hil boýunça täze tapgyra geçmek bilen, ösüşleri gazanýar. Türkmenistan döwletimiz gün-günden gözelleşýär we gülleýär, täze ymaratlardyr toplumlar gurulýar. Paýtagtymyz Aşgabat şäherinde, ýurdumyzyň welaýat we etrap merkezlerinde, şäherlerinde,şäherçelerde dürli maksatly jaýlar, desgalar, toplumlar yzygiderli gurlup, ulanmaga berilýär.
Türkmenistanyň 2030-njy ýyla çenli dürmuş-ykdysady ösüşleriniň Milli maksatnamasy boýunça, ýurdumyzyň esasy ugurlarynyň çäklerinde, hormatly Prezidentimiz gurluşyk pudagynyň öňünde täze meseleleri goýup, gurluşyk boýunça işleri häzirkizamanyň talaplaryna laýyk getirip,ýokary hilli ýerine ýetirilmegini üpjün etmegi tabşyrdy. Bu bolsa alymlaryň, gurluşyk pudagynyň hünärmenleriniň öňünde täze wezipeleri goýýar. Has hakyky, häzirkizaman öňdebaryjy tehnologiýalary hem-de ylmy barlaglaryň netijelerini ulanyp, ýerli çig mallardan we önümçilik galyndylaryndan ýokary hilli täze gurluşyk materiallary öndürmek gurluşyk pudagynyň wajyp meseleleriniň biri bolup durýar. Gurluşyk materiallary we önümleri bilen üpjün etmek boýunça maksatnamanyň çäklerinde, ýurdumyzyň ähli sebitlerinde ýerli çig mallary ulanyp täze gurluşyk materiallaryny we önümlerini öndürýän birnäçe sement zawotlary, gaz-beton zawody, mermer plitalary,penjireleri,gapylary we başga materiallary öndürmek boýunça zawotlar guruldy.
Seýsmiki sebitlerde binalaryň we desgalaryň seýsmiki taýdan durnuklylygyny üpjün etmek üçin gurluşygy Türkmenistanyň gurluşyk kadalarynyň talaplaryna laýyklykda alyp barmak zerurdyr.Jaýlaryň we desgalaryň seýsmika durnuklylygyny üpjün etmek boýunça, ussullaryň biri ýerli çig malyň esasynda täze ýeňil we berk gurluşyk materiallaryny ulanmakdyr. Soňky ýyllarda şeýle materiallar hökmünde bazalt üznüksiz süýümler – BÜS we bazalt süýümleriň esasynda döredilen kompozision materiallar giňden ulanylýarlar. Wulkandan döreýän bazalt maddasy, bazalt süýümleriniň önümçiligi üçin çig mal hökmünde ulanylyar.Bazalt maddasynyň ýataklary köp ýurtlarda bar. Ýer gabygynyň 1/3 bölegi bazaltlardan durýar. Türkmenistanda bazalt maddalarynyň birnäçe ýataklary bar. Bazalt üznüksiz süýümniň senagat önümçiligini gurnamak üçin onuň tehnologiki häsiýetleri ýeterlik derejede öwrenilmelidir. Ýokary tebigy berkligi, daşky gurşawyň zyýanly täsirine durnuklylygy we elektrik toguny geçirmeýän häsiýetlerine eýe bolan bazalt üznüksiz süýümniň ýerli çig malyndan öndürmek wajyp mesele bolup durýar. Turkmenistanyň bazalt daşlarynyň tehnologiki häsiýetlerini kesgitlemek we senagat möçberinde önümçiligini ýola goýmak, süýümiň esasynda kompozision materiallary döretmek we öndürmek hem-de olary gurluşykda ulanmak bilen polat armaturalary, turbalary we beýleki önümleri çalyşmaga mümkinçilik berer. BÜS-iň esasynda öndürilen bazaltplastik armaturanyň agramy polatt armaturasyndan 10 esse ýeňil, berkligi bolsa 2,5 esse berkdir. Himiki taýdan durnuklylyk görkezijileri aýna süýümiňden ýokarydyr. Bazalt üznüksiz süýümniň esasynda döredilen kompozit materiallary senagatda, gurluşykda, ulag we energetika ulgamynda has giňden ulanylmagyna mükünçiligiň bardygyny öňünden kesgitleýär. BÜS-iň senagat önümçiligini gurnamak üçin Türkmenistanyň bazalt maddalarynyň ýaramlylygyny anyklamak maksady bilen «Aksaý» hojalyk jemgyýeti we Russiýa Federasiýasynyň «Stekloplastik» Ylym önümçilik birleşiginiň hünärmenleri bilen synag geçirilýän bölüminde tejribe-senagat synaglary geçirildi. Bazalt maddalaryny synagdan geçirmek üçin “Türkmengeologiýa” döwlet gullugynyň hünärmenleri Türkmenistanyň bazalt maddalarynyň birnäçe ýataklaryndan nusgalaryny seçip aldylar.
Synagyň birinji tapgyry barlaghanada geçirildi we bazalt nusgalaryň gorkezjileri kesgitlenildi:
- Himiki düzümi
- Gyzdyrylandaky ýitirýän agramy
- Dykyzlygynyň görkezijileri
- Kristallaşma ukyby
- Sepeşegenliginiň temperatura baglylygy
Bazalt daşynyň nusgalarynyň himiki düzüminiň kesgitlenilişi
Bazaltyň himiki düzümini anyklamak üçin ilki bilen ony hapalardan arassalanýär. Soňra nusga un şekilli ýagdaýa çenli owradylýar we guradylýar. Synagy geçirmek üçin bir bada bäş sany çekim alynýar:
Nugalaryň himiki duzumi
Tablisa №1
Bazalt nusgalarynyň himiki düzümi boýunça deňeşdirleňde № 1 belgili nusgasynda eredilmegine we bazalt ergenleri almak üçin täsir edýän kremniniň okisiniň we beýleki okisleryň ýeterlik möçberi bardygy anyklanýldy. № 2 we № 4 nusgalaryň düzümindäki kremniý okisiniň köp bolandygy sebäpli talaba laýyk gelýän bazalt erginini alyp bolmaýär.
Gyzdyrylanda ýitirýän agramynyň kesgitlenilişi
Tablisa №2
Dykyzlygynyň kesgitlenilişi
Bazalt nusgalaryň dykyzlygy gidrostatik ölçeme usuly arkaly kesgitlenýär, netijeleri №3 tablisada getirilendir.
Tablisa №3
№1nusgasynyň dykyzlyk görkezijisi bazalt erginini almak üçin ýeterlik möçberindedir. Emma №2, №4 nusgalaryň dykyzlygy kadalaşdyryjy görkezijiden pes.
Eredilen bazalt maddalarynyň häsiýeti
Eredilen bazalt maddalarynyň häsiýetini barlamak üçin ilki bilen tebigy bazaltyň nusgalaryny barlaghanada platinorodiý gyzdyryjylary bolan elektrik peç platinadan edilen 400 gram göwrümli gapda eredilýär.
Nusga №1: Gaýnaýan wagtynda güýçli köpürjikledi, erginiň zerur bolan möçberi almak üçin iki gezek gaýnatmaly boldy. Sebäbi birinji gezek erginiň ýaryndan köpüsi platina gabynyň gyrasyndan döküldi. Nusgany 1500оС temperaturada 1 sagadyň dowamynda saklanyldy. Şondan soň arassa ergin gyzdyrlan gapdan gowy guýlup alyndy.
Nusga №2: Gaýnaýan wagtynda güýçli köpürjikledi. Nusga 1500оС temperaturada 1 sagadyň dowamynda saklanyldy. Erginiň ýokary sepeşikligi sebäpli nusgany alyp guýmak başartmady. 1550оС temperaturada 1 sagat 20 minudyň dowamynda goşmaça saklanylandan soňra kynlyk bilen ergin guýlup alyndy. Synagyň barşynda platinadan edilen gabyň bütewiligi bozuldy.
Nusga №4: Gaýnaýan wagtynda güýçli köpürjikledi. Nusgany 1550-1600оС temperaturada 1 sagat 30 minudyň dowamynda saklanyldy. Erginiň şepbeşikligi uly bolandygy sebäpli ergin örän kynçylyk bilen guýlup alyndy.
Bazalt erginleriniň kristallaşma ukybynyň kesgitlenilişi
Eredilen bazalt maddalarynyň erginleriniň häsiýetleriniň we himiki synaglarynyň
netijelerinyň esasynda diňe №1 belgili nusga bazalt süýümini almak üçin synaglaryň indiki tapgyrlaryny geçirmek maksada laýykdyr. №1 belgili nusgasyndan alynan erginiň kristallaşma ukybyny kesgitlek üçin synagdan geçirildi.
Erginiň möhüm tehnologiki häsiýeti onuň kristallaşma ukyby bolup, kristallaşmanyň ýokarky çäginiň temperaturasy bilen kesgitlenilýär. Kristallaşma ukybyny kesgitlemek üçin tapgyrlaýyn geçirilen umumy kristallaşma usuly ulanyldy.
Synaglaryň netijeleri №4 tablisada getirlendir
Таblisa №4
Erginiň şepbeşikliginiň temperatura baglylygy
Şepbeşikligikesgitlemegiň usuly göräleýin (otnositel)bolupdurýar. Şonuň bilen baglylykda pyrlanýan (rotasion)вязкозиметрşepbeşikligi ölçeýji enjam öňünden şepbeşikligi belli bolan aýna ergininde graduirlenýär. Şepbeşikligiň ölçenýän nokatlarynda ergin izotermik ýagdaýda 30 minudyň dowamynda saklanýar. Ölçemeleriň netijeleri №1 suratda getirilendir.
Deňeşdirmek üçin grafikde üznüksiz bazalt süýümleri almak üçin ulanylýan Ukraina döwletiniň bazaltynyň şepbeşikligi görkezilendir.
GyzgynlykоС
1-nji surat
Grafikde görşüňiz ýaly Ukraina döwletiniň bazaltyndan süýümleri almak üçin bazalt ergininiň temperaturasy pes derejede, Türkmenistanyň bazaltyndan bolsa, süýümleri almak üçin ergininiň temperaturasy has ýokarydyr.
Bazalt üznüksiz süýümniň önümçiliginiň tehnologiki gurluşy
2-nji surat
Bazalt daşyny 3-20 mm fraksiýalara çenli ownadylýar. Owradylan bazalty ýükleýji (1) tarapyndan daş eredýän peje (2) salynýar. Pejiň içinde 1500-1560оС temperaturalarda bazaltyň eredilme ýagdaýy bolup geçýär. Bazaltyň ergini pejiň fiderine düşýär we platina-rodi metallarynyň ergininden taýýarlanylýan filýera plastinasynyň (3) köpsanly deşiklerinden geçýär. Filýera pitatelden 9-15 mkm diametrli bazalt süýümler (4) ýag damdyryjy enjamyň (5) ýag çalýan gurluşyna gelip gowuşýarlar. Saraýan maşyn (6) üznüksiz süýümleri tigirçeklere (7) saraýar. Ilkinji sapak ýüp işýän maşynyň (8) bobinalaryndan (7) rowinge (9) külterlenýär.
Bazalt daşynyň tejribe-senagat synaglary
Synaglar tejribe-senagat desgasynda geçirildi, onuň düzümine 2-nji suratda getirlen enjamlar girýär. Ýöriterişdirilen daş eredilýän peçde bazalt daşyny gyzdyrmak , eretmek we erginden 13mkm.diametirli uznuksiz bazalt suýumini öndurmek uçin gurlyşyň hemme enjamlarynda tehnalogiýa görkezjleri talaba laýyk sazlandyryldy.
Sazlaşdyrmak işlerinden soň iş ýerine 400 deşikli filýera plastinasy oturdyldy. Filýer plastinasy kanagatlanarly bazalt erginden doldy we 13 mkm süýüm almak üçin işe girizildi.
Türkmenistanyň bazalt daşyndan tejribe-senagat desgasynda 13 mkm diametrde BÜS-iň tejribe tapgyry öndurildi. Geçirilen ylmy-barlagyň synaglarynyň esasynda Türkmenistanyň bazalt daşyndan bazalt daşyndan önümçilik möçberinde üznüksiz süýümleri almak we olaryň esasynda gelejekde täze gurluşyk materiallaryň önümçiligini gurnamak mümkinçiliginiň bardygy anyklanyldy.
Pursatdan peýdalanyp ylym ulgamynda üstünlikli işlemäge döredengiň mumkinçilikleri üçin hormatly Prezidentimize sagbolsun aýdyýaryn, janynyň sag, ömruniň uzak bolmagyny we il-ýurt bähbitli tutumly işlerinde rowaçlyk arzuw edýärin.
©Seýsmiki Taýdan Durnukly Gurluşygyň Ylmy-Barlag Instituty


text:
Türkmenistanyň hökümet baştutanynyň orunbasary Batyr Ereşow 50 ýaşynda aradan çykdy.
Ereşowyň tarpa-taýyn ýogalandygyny Döwlet habar agentligi TDH habar berdi.
2014-nji ýyldan bäri Türkmenistanyň wise-premýeri wezipesinde işlän, senagat meselelerine hem Lebap welaýatyna gözegçilik eden Ereşow dürli ýyllarda gurluşyk pudagynda ençeme ýokary derejeli döwlet wezipelerinde işläpdi.
“Uzak ýyllaryň dowamynda çeken halal zähmeti, ýurdumyzyň senagatyny ösdürmäge goşan önjeýli goşandy Batyr Ereşowa kärdeşleriniň arasynda uly abraý getirdi” diýlip, Türkmenistanyň prezidenti G.Berdimuhamedowyň we 10 hökümet agzasynyň adyndan 3-nji maýda ýaýradylan resmi maglumatda aýdylýar.
Batyr Ereşow “Magtymguly Pyragy” medaly, «Garaşsyz, Baky Bitarap Türkmenistan” we “Türkmenistanyň Garaşsyzlygynyň 25 ýyllygyna” atly ýubileý medallary bilen sylaglanypdyr.
Türkmenistanda hökümet baştutanynyň orunbasary döwlet we hökümet baştutany Gurbanguly Berdimuhamedow tarapyndan bellenýär.


text:
3 Haziran 2016 Cuma
Taý Boksy Boýunça Türkmen Türgenleriniň Üstünligi
Ýakynda Şwesiýanyň Ýonçýoping şäherinde geçirilen taý boksy boýunça dünýä çempionatynyň barşynda türkmen türgenleri iki kümüş medal eýelediler. Bäsleşiklere dünýäniň 100-e golaý ýurdundan 900-den gowrak türgen gatnaşdy. Onda türkmen taý boksçulary ýokary taýýarlyk derejesini görkezdiler.
57 kilograma çenli bolan agram derejede çykyş edýän Rüstem Baýramdurdyýew kümüş medallaryň birini eýeledi. Ol üç bäsleşik geçirip, birinji oýnunda Gonkong toparynyň wekilini ýeňdi. Ýarym final bäsleşiginde kanadaly türgenden ynamly ýeňiş gazandy. Jemleýji bäsleşikde bolsa Marokkodan gelen türgenden ýeňlip, ikinji orna düşdi.
Türkmen türgeni Mustafa Saparmyradow 67 kilograma çenli agram derejede çykyş etmek bilen, kümüş medaly gazanmagy başardy. Ol dört bäsleşige gatnaşyp, olaryň ikisini wagtyndan öň ýeňiş bilen tamamlady. Daniýadan we Meksikadan gelen türgenler bilen bolan bäsleşikleriň ikisinde hem türkmen türgeni oýnuň birinji bölüminde ýeňiş gazandy. Şeýle hem M.Saparmyradow gyrgyzystanly türgen bilen bolan bäsleşikde ýeňiş gazandy. Örän çekeleşikli geçen final bäsleşiginde ol Türkiýäniň türgeninden ýeňildi.
Häzirki döwürde milli ýygyndymyzyň agzalary Aziýanyň plýaž oýunlaryna taýýarlyk görýärler. Bu ýaryşlar sentýabr aýynda Wýetnamda geçiriler. Dünýäniň Kubogy ugrundaky bäsleşikler noýabr aýynda Russiýada bolar.
Taý boks boýunça türkmen türgenleri üçin esasy bäsleşikler 2017-nji ýylda geçiriler. Çünki, sportuň bu görnüşi Ýapyk binalarda we söweş sungaty boýunça Aşgabadyň Olimpiýa şäherjiginde geçiriljek V Aziýa oýunlarynyň maksatnamasyna girizildi.
Kaydol: Kayıt Yorumları (Atom)